text:
লায়রবশীংদা শেলগী মতেং
তোপিক অসিনা লায়রবশীংগী হেলথ কেয়রদা সপোর্ট তৌবা মখল মখা কয়াগী ফন্দশীংগী মরমদা ইনফোর্মেসন পিরি।
প্রাইম মিনিষ্টরস নেসনেল রিলিফ ফন্দ (PMNRF)
প্রাইম মিনিষ্টরস নেসনেল রিলিফ ফন্দ (PMNRF) অসি মরুওইনা মহৌশাগী উপদ্রবশীংদা হায়বদি ঈচাউ, সাইক্লোনশীং অমসুং য়ুৱার হাবনচিংবশীংনা শোকহল্লবা মীওইশীং অমসুং অচৌবা এক্সিদেন্ট অমসুং রাইওটনচিংবনা শোকহল্লবশীংদা খুদক্কী ওইবা মতেং পীবদা শিজিন্নৈ। মসিগীসু মথক্তা, PMNRFনা য়াম্না লায়রবা পেসেন্টশীংদা শাথীবা লায়নাবু সরকারগী/PMNRFগী এমপেনেল তৌরবা হোস্পিটালশীংদা মখোয়গী চাদিং হন্থহন্নবগীদমক মতেং পাংই। শেল পীবসি প্রাইম মিনিষ্টরগী এপ্রুভেল য়াউরগা পীগনি।
এপ্লিকান্টশীংনা শেলগী মতেং ফংনবগীদমক প্রাইম মিনিষ্টরদাএপ্লিকেসন ফোর্ম অমা খুত্থাংদা এপ্লাই তৌবা তাই। অনা লাইয়েংগীদমক শেলগী মতেং পাম্লিবশীংনা পেসেন্ট অদুগী পাসপোর্ট সাইজ ফোটোগ্রাফ অনি (অমনা এপ্লিকেসনদা নপকনি অদুগা অমদুনা এপ্লিকেসন্দুগা পুন্না পিন্না ফাজিনগনি), লৈফমগী প্রমাণ ওইবা কোপি, নারিবা লায়না মখলদু তাকপা ওরিজিনেল মেদিকেল সর্টিফিকেট অমসুং চংগদবা চাউরাকপা শেনফম অমসুং নুপী/নুপাদুগী ইনকম সর্টিফিকেট কোপি অমা হাপকনি। এপ্লিকেসন অদু ফংলবা মতুংদা মদু খন্নগনি অমসুং প্রাইম মিনিষ্টরনা PMNRFগী মাংজৌনবা কমিটমেন্টশীং খল্লগা মহাক্কী অপাম্বদা শেল থাদোক্কনি।
হেলথ মিনিষ্টরস দিস্ক্রিসনরি গ্রান্ট (HMDG)
চহি অমদা লুপা 1,00,000/গী মখাদা লৈবা শাথীবা লায়নানা নারবা অনাবশীং অমদি সরকারগী হোস্পিতালশীং/ ইনষ্টিট্যুসনশীংদা লাইয়েংলিবা লায়রবা পেসেন্টশীংদা মখোয়গী চাদিং হন্থহন্নবা অমদি করিগুম্বা লেম্না পীবা মেদিকেল ফেসিলিটিশীং লৈত্রবদি HMDGগী মখাদা শেলগী মতেং পী।
গ্রান্টশীং পীনবগী থম্লিবা ক্রাইটেরিয়া
অসিগুম্বা গ্রান্টশীং পীনবগী থম্লিবা পাক-চাউবা ক্রাইটেরিয়া অদুদি মখাগীসিনি:
- হান্ননা চাদিং তৌখ্রবা শেনফমদি রিইম্বর্সমেন্ট তৌবগী অয়াবা পীদে।
- হঞ্জিন্না চাদিং তৌগদবা শাংনা য়েংগদবা লাইয়েংগীদি অয়াবা পীদে।
- শেল য়াম্না চংলোইদবা কমন ওইবা মওংগী লাইয়েংগীদি শেলগী মতেং পীরোই।
- নেসনেল টি.বি. কন্ত্রোল প্রোগ্রামগী মখাদা লেম্না ফংলিবা টি.বি.গী লাইয়েংগীদি শেলগী মতেং পীরোই।
- প্রাইভেট হোস্পিটালশীংদা লাইয়েংলিবা কেসকীদি খন্নরোই।
- সেন্ট্রেল অমসুং ষ্টেট গবর্নমেন্টকী কর্মচারিশীংদি রুলগী মখাদা গ্রান্ট পীরোই।
- চহিগী ওইনা ফেমিলি ইনকম লুপা 1.00,000/ - নত্ত্রগা মসিগী মখাদা লৈবশীংখক্তমক হেলথ মিনিষ্টরস দিস্ক্রিসনরি গ্রান্ট (HMDG) লৌনবগীদমক ইলিজিবল ওইগনি।
শেলগী মতেং পাংনবগী লিমিটশীংদি মখাগীসিনি:
- করিগুম্বা লাইয়েংবগীদমক চংগদবা শেনফম অদু লুপা 1, 00,000/- ফাউবগী মনুংদা ওইরবদি লুপা 50, 000/-।
- করিগুম্বা লাইয়েংবগীদমক চংগদবা শেনফম অদু লুপা 1,00,000/-গী মথক অমসুং লুপা 1,50,000/- ফাউবগী মনুংদা ওইরবদি লুপা 75,000/-।
- করিগুম্বা লাইয়েংবগীদমক চংগদবা শেনফম অদু লুপা 1, 50,000/-গী মথক ওইরবদি লুপা 1, 00,000/-।
এপ্লিকেসন প্রোসেস
HMDGগী মখাদা শেলগী মতেং ফংনবগীদমক, পেসেন্ট অদুনা মখাগীসি সবমিট তৌবা তাই:
- লাইয়েংলিবা দোক্টর/HODনা প্রেস্ক্রাইব তৌরবা প্রোফোর্মা এপ্লিকেসন অদুগী কোপি অমদা মেন্সিল্লবা মতুংদা পেসেন্ট অদুনা লাইয়েংলিবা হোস্পিতাল অদুগি মেদিকেল সুপরিন্টেন্দেন্ট অদুনা কাউন্টরসাইন তৌরবা মতুংদা মিনিষ্ট্রি ওফ হেলথ এন্দ ফেমিলি ৱেলফেয়রদা পীশিনগদবনি।
- এপ্লিকান্ট অদুগী শিনফম অমসুং মহাক্কী ফেমিলি মেম্বরশীংগি ওইবা সোর্স পুম্নমক্তগী লাকপা থাগী/চহিগী ইনকম তাকপা BDO/ টেহশিলদার/ কলেক্টর /SDM (সর্টিফিকেট পীরিবা মীওই অদুগী অশাংবা মমিং, ফম, টেলিফোন নম্বর অমসুং মপুং ফাবা ওফিসিএল এদ্রেস অদু পনবা) না পীবা ওরিজিনেল ওইবা সর্টিফিকেট কোপি অমা।
- রেসন কার্দকী কোপি।
অহেনবা অকুপ্পা মরোলগিদমক্তা, কন্টেক্ট তৌবীয়ু দাইরেক্টর (গ্রান্টস), মিনিষ্ট্রি ওফ হেলথ এন্দ ফেমিলি ৱেলফেয়র নিরমন ভাবন, নিয়ু দিল্লি - 110 011 টেলিফোন : 23063481/23061731
রাষ্ট্রিয় আরোগ্যা নিধি (RAN)
মতম মতমগী ওইনা তাক্লিবা লায়রবগী পনখৈ মখাদা লৈবা, হার্ট, লিভর, কিদনি অমসুং কেন্সর লায়না অসিনচিংবনা শিবা য়ানা নারবা মীওইশীংনা সুপর স্পেসিএলিটি গবর্ণমেন্ট হোস্পিটালশীং / ইনষ্টিট্যুটশীং নত্ত্রগা অতোপ্পা গবর্ণমেন্টগী হোস্পিটালশীংদা লাইয়েংনবগীদমক শেলগী মতেং পীনবা RAN অসি ইং 1997দা লিংখৎখি। অসিগুম্বা পেসেন্টশীং অসিদা পীবা শেলগী মতেং অসি ‘অমুক্তগী ওইবা গ্রান্ট’গি মওংদা মহাক্না লাইয়েংলিবা হোস্পিটাল অদুগী মেদিকেল সুপরিন্টেন্দেন্টতা পী।
সেন্ট্রেল গবর্ণমেন্ট হোস্পিটাল/ইনষ্টিট্যুসন 12দা রিভোল্বিং ফন্দশীং (Revolving Funds) শেম্মী অমসুং লুপা লাখ 50গী ওইবা ফন্দ অমা শেলগী মতেং পীনবগীদমক থম্মী। মসিগী মতুংইন্না হৌজিক্তি লুপা লাখ 5গী মথক্তা পীগদবা শেলগী মতেংখক্তদা মিনিষ্ট্রি ওফ হেলথ এন্দ ফেমিলি ৱেলফেয়র, গবর্ণমেন্ট ওফ ইন্দিয়াদা থাবা মথৌ তাই।
মতম তাংনা লৈরবা শীবা য়ানা নারবা অনাবাশীংগিদমক মসিনা শেলগী মতেং পীবা য়াবগী ইলিজিবল ওইরে হায়না লৌরবদি লায়রবা পেসেন্ট অদু খুদক্তা হোস্পিতাল/ইনষ্টিট্যুসন অদুনা স্কিম অসিগী মখাদা অনা-লাইয়েং হৌবা মসিনা ঙমহনগনি। মসিনা লাইয়েংবগী প্রোসিদ্যুওরদা থেংথবা লৈহনবদগী চহিদা পেসেন্ট লিশিং কয়াদা কান্নবা পীগনি।
RAN–হেলথ মিনিষ্টরস কেন্সর পেসেন্ট ফন্দ (HMCPF)
হেলথ মিনিষ্টরস কেন্সর পেসেন্ট ফন্দগী (HMCPF) মখাদা লৈরিবা ক্রাইটেরিয়া অদুদি মখাগীসিনি:
- লায়রবগী পনখৈ মখাদা লৈবা কেন্সরনা নারবা অমসুং রিজনেল কেন্সর সেন্টর 27অসিদা লাইয়েংলিবা অনাবশীংদা শেলগী মতেং পীরি।
- লুপা লাখ 1,00,000/- ফাউবগী মনুংদা লৈবা (লুপা লাখ 1.00 খক্তা) শেলগী মতেংগীদমক্তদি মরি লৈনবা ইনষ্টিট্যুট/ হোস্পিটাল অদুনা মখোয়দা থম্লিবা রিভোল্বিং ফন্দদগী পীগনি। লিমিট অসিগী মথক্তা লৈবা শেলগী মতেংগীদমক্তদি হোস্পিটালশীংনা সেন্ত্রেল ফন্দদগী পীবিনবা রিফর তৌগনি।
লায়রবা পেসেন্টশীংদা শেলগী মতেং পীনবগীদমক মখাদা পীরিবা ক্রাইটেরিয়া অসি চপ চানা শেমদুনা থম্লে:
- এপ্লিকান্ট অদুনা লাইয়েংলিবা দোক্টর/HODনা মেন্সিল্লবা অমসুং পেসেন্ট অদুনা লাইয়েংলিবা হোস্পিতাল অদুগি মেদিকেল সুপরিন্টেন্দেন্ট (সরকারগী হোস্পিতাল) অদুনা কাউন্টরসাইন তৌরবা প্রেস্ক্রাইব তৌরবা প্রোফোর্মা অদু BDO/ টেহশিলদার/কলেক্টর /SDMনা পীবা ওরিজিনেল ওইবা ইনকম সর্টিফিকেট অমগা লোয়ননা পীশিনগদবনি। BPL এপ্লিকান্টশীংগী ইমুংগী মেম্বরশীংগী অকুপ্পা মরোলগী ওইনদি এটেষ্ট তৌরবা রেসন কার্দকী কোপিনা ওইবা য়াই।
- দাইরেক্টোরেট জেনেরেল ওফ হেলথ সর্ভিসেস (Dte.GHS)না তেক্নিকেল ওইনা প্রোপোজেল অদু নৈনৈ অমসুং ইলিজিবল ওইবা পেসেন্ট অদুদা শেলগী মতেং পীনবগী অয়াবা মরি লৈনবা ওথোরিটিদগী লৌই। এদমিসিবল ওইবা এমাউন্ট অদুগী চেক অমা হোস্পিটাল অদুদা পী অমসুং মখোয়না মিনিষ্ট্রিদা য়ুটিলাইজেসন সর্টিফিকেট পীবা মথৌ তাই।
HMCPFগী মখাদা শেলগী মতেং ফংনবগীদমক পেসেন্ট অদুনা মখাগীশীং অসি সবমিট তৌবা তাই:
- লাইয়েংলিবা দোক্টরনা সাইন তৌরবা অমসুং সরকারগী হোস্পিটাল/ইনষ্টিট্যুট/রিজনেল কেন্সর সেন্টরগী মেদিকেল সুপরিন্টেন্দেন্ট অদুনা কাউন্টরসাইন তৌরবা প্রেস্ক্রাইব তৌরবা প্রোফোমাদা পীবা এপ্লিকেসন ফোর্ম।
- ইনকম সর্টিফিকেটকী কোপি।
- রেসন কার্দকী কোপি অমা।
- RCC 27দা রিভোল্বিং ফন্দশীং শেম্মী অমসুং মখোয়না লুপা লাখ 50গী ওইবা ফন্দ অমা, কেস অমমমদা শেলগী মতেং লুপা লাখ 5 ফাউবা পীননবা থম্মী।
- লুপা লাখ 5 মথক্তা লৈবা লাইয়েংগীদমক্তি ফন্দশীং পীবীনবা মিনিষ্ট্রি ওফ হেলথ এন্দ ফেমিলি ৱেলফেয়র, গবর্ণমেন্ট ওফ ইন্দিয়াদা রিফর তৌগনি।
সোর্স: মিনিষ্ট্রি ওফ হেলথ এন্দ ফেমিলি ৱেলফেয়র


c: text/html

text:
18th August 2018 |
ইম্ফাল, ওগষ্ট ১৮ঃ মণিপুর য়ুনিভর্সিতিগী ভিসি এ পি পান্দেগী মথক্তা ইন্দিপেন্দেন্ট ২ মেম্বর ইনক্বারি কম্মিতি শেমদুনা থিজিলহনবা অমসুং ইনক্বারি প্রোসেস লোইদ্রি ফাওবা ভিসি ছুতিদা থম্বা হায়না য়ানখ্রবসু মদুগী ওন্ন-তৈনবদা য়ুনিয়ন ঐচঅারদি মিনিষ্ট্রিনা ওর্দর থোক্লকখিবা অদু এময়ু কম্ম্যুনিতিনা পেন্দবা ফোঙদোকখ্রে৷
মুটা, মুশু অমসুং মুশানা পুন্না থাদোরকপা জোইন্ট ষ্টেটমেন্ট অমনা হায়রিবদি, য়ুনিভর্সিতিগী ভিসি এ পি পান্দেনা ফাইনান্সিয়েল অমসুং এদমিনিষ্ট্রেটিভ ইরিগুলারিটিস কয়া চত্থখিবা অদু থিজিন্নবা শেমখিবা ফেক ফাইন্দিং কম্মিতি রিকন্সটিট্যুট তৌনবা হ্যুমেন রিসোর্ছ দিভলপমেন্ট মিনিষ্টরগী অন্দর সেক্রেটরিনা থোকখিবা ওর্দর অদু ঙসি এময়ু কম্ম্যুনিতিগী জোইন্ট কম্মিতিগী মিতিং অমনা য়াম্না কুপ্না খন্নখ্রে৷
মখা তানা হায়রিবনা, নুমিৎ হুমনি চুপ্না ঐচ অার দি মিনিষ্ট্রিগী ওফিসিয়েলশিং অমসুং মণিপুর সরকার য়াওনা খন্নদুনা য়ানবা অমগী মখাদা সাইন তৌনখিবা এমওয়ু অদু ভাইওলেট তৌবা অসি এময়ু কম্ম্যুনিতিনা থম্মোয় শোক্না য়ানিংদে৷ এগ্রিমেন্ট অদুদা ইন্দিপেন্দেন্ট ২ মেম্বর কম্মিতি শেম্বদা য়ানখ্রবসু মিনিষ্ট্রি অসিনা ইন্দিপেন্দেন্ট হায়বদু লৌথোক্লগা শুপ্নগী ২ মেম্বর কম্মিতি ওইনা কন্সটিট্যুট তৌখি৷ ইনক্বারি অসিগা মরী লৈননা প্রোঃ এ পি পান্দে ছুতিদা থম্বা হায়বসি য়াম্না কুপ্না খন্নখ্রবসু ওর্দর অসিদা ভিসি ছুতি পীবগী ৱাফম য়াওদে৷
এগ্রিমেন্ট অদুদা য়ানখিবা ৱাফম অনি থবক ওইনা পাঙথোরক্তবা হায়বসি এগ্রিমেন্ট অদুবু ভাইওলেট তৌবনি৷ থৌওং অসি চীফ মিনিষ্টর য়াওনা ঐখোয় খুদিংমকপু ইকাইবা পীবনি হায়রি৷
মরক অসিদা মুটাগী স্পোক্সপার্সন দেবানন্দনা ঙসি মুটাগী ওফিসতা পাঙথোকখিবা পাউগী মীফম অমদা এময়ু কম্ম্যুনিতিগা য়ানখিবা এগ্রিমেন্ট অদু মিনিষ্ট্রিনা ইকাই খুম্নদ্রবনিনা হৌজিক চত্থরিবা খোঙজং অসি মখা তানা অদুমক চত্থরগনি৷ মসিদা ওর্গনাইজেসন খুদিংমক্না মতেং পাংবীয়ু৷
এমওয়ু অদুদা য়াওরিবশিং অদু থবক ওইনা পাঙথোক্ত্রিবা ফাওবা হৌজিক চত্থরিবা খোঙজং অসি সস্পেন্দ তৌবগী ৱাফম লৈতে হায়খি৷

robotstxt: allowed

filter: keep


text:
নেসনেল হেলথ প্রোগ্রামশীং
তোপিক অসিনা ভারত্তা পায়খৎলিবা মখল-মখা কয়াগী হকশেলগী প্রোগ্রামশীংগী মরমদা খংহল্লি।
- মিসন ইন্দ্রধনুশ
- তোপিক অসিনা ভেক্সিননা থীংগদবা লায়না তরেৎকী মায়োক্তা ভেক্সিন থাদ্রিবা নত্ত্রগা খরা থারবা অঙাং পুম্নমকপু ইং 2020 ফাউবগী মনুংদা কোনশিন্নবা পান্দম থম্লিবা মিসন অসিগী মতাংদা খংহল্লি।
- প্রধান মন্ত্রি স্বাস্থা সুরক্ষা যোজনা (PMSSY)
- তোপিক অসিনা প্রধান মন্ত্রি স্বাস্থা সুরক্ষা যোজনাগী মতাংদা ইনফোর্মেসন পীরি।
- নেসনেল প্রোগ্রাম ফোর দি হেলথ কেয়র ফোর দি এলদরলি
- তোপিক অসিনা নেসনেল প্রোগ্রাম ফোর দি হেলথ কেয়র ফোর দি এলদরলি (NPHCE)গা মরি লৈনবা ইনফোর্মেসন পীরি।
- প্রধান মন্ত্রি নেসনেল দাইএলাইসিস প্রোগ্রাম
- তোপিক অসিনা প্রধান মন্ত্রি নেসনেল দাইএলাইসিস প্রোগ্রামগী মরমদা ইনফোর্মেসন পীরি।


text:
Manipuri
ঐখোয়গী মরমদা
অন্স ইন্টরত্রেদ অসি ISO 9001-2015 কম্পনি অমনি অমসুং ঐখোয়গী হেড ওফিস দিল্লি, ইন্দিয়া দা লৈ ।
অন্স অসি ডিজিটাইজেশন তৌবা, লোন অমদগী অমদা হন্দোকপা, লম অমগী চৎনলোন্দা হন্দোকপা,
খোঞ্জেলবু ৱাহৈদা হন্না ইথোকপা অমসুং ফিলম নচিংবদা ঙাংলিবা ৱাগী অর্থ হন্দোকপগী থবক তৌই অমসুং
পৃথিবীগী কাচিন-কোয়া খুদিংমক্তা লৈবা অসিগুম্বা পোৎ য়োনবা মীওইশিং অমদি ফ্রীলান্স ত্রান্সলেটরশীংদা থবক অসিবু পীথোকই ।
অপাম্বা পোত্থোক অদু ফংহনবগীদমক ঐখোয়না ঐখোয়গী ত্রান্সলেটরশীংগী মখোয়না থোইদোক-হেন্দোক্না হৈ়জ-শীংজবা বিষয়গী শরুক,
পোকফম অমসুং হৌরকফম অদুবু কুপ্না খন্ন-নৈনৈ ।
ঐখোয়গী ক্লাইন্টশীংনা ঐখোয়গী পুকচেল শেংবসিবু শীংথাবী অমসুং পীগদবা পৈশা অদু চাং নাইনা থুনা পীবনা
মরম ওইদুনা অয়োনবা মীওইশিং/ত্রান্সলেটরশীংনা ঐখোয়বু পাম্মী ।
অদোমনা ঐখোয়দগী খ্বাইদগী পাক-চাওরবা লোনগী জুরাশীংগী পরিংদাগী, অফবা ক্বালিটি লৈবা, খ্বাইদগী চানবা মমলগী পোত্থোক্কী আশা তৌবিবা য়াগনি ।
অন্সকিদা মখাগীশীংসি লৈ
- সার্তিফিকেশন - ‘ISO 9001-2015’ কম্পনি ।
- মেনেজমেন্ট – নুপী ঙাক্তনা মীচং ওইনা চলায়বা কম্পনি ।
- এক্সপিরিয়েন্স – মেডিয়াদা পুক্নিং চিংশিন্নীংঙাই ওইরবা চহী 19 গী, আন্টর্জাতিগী ওইবা লল্লোন-ঈতিক্তা চহী 8 গী অমসুং ত্রান্সলেশনগী থবক, ডিজিটাইজেশন, ডাটা মোনেজমেন্টদা চহী 10 থবক তৌবগী লৌশিং-জ্ঞান তানশিল্লে ।
- রিসোর্সশীং – ডিজিটাইজেশনগী পোত্থোক য়োনবা মীওই 3000, ত্রান্সলেটরদা য়ুম্ফম ওইবা মীওই 12000 অমসুং খোঞ্জেলবু ৱাহৈদা হন্না ইথোকপদা হৈ শীংলবা মীওই 2000 ।
- লোনশীং – হন্দোকনবগী লোন জুরা 2400 দগী হেন্না ফংহল্লি (পৃথিবীদা খ্বাইদগী য়াম্বা মমলগী লিষ্ট) ।
- ইফিসিয়েন্সি – পীরকপা থবক ফজনা শিন্দোক্নবগীদমক ঐখোয় ইশানা পুথোকচবা ‘WASP’ সোফ্টৱায়র শীজিন্নৈ ।
-প্রাজেন্স- ঐখোয়না রুসিয়া, সিঙ্গাপুর অমশুং ইউ এ ই দা লৈবা কম্পনিশিংগী মখোয়গী অমত্তা ঙাইরবা অয়েনবা মীওই ওইনা পৃথিবী শিন্-থুংনা মহুৎ শিল্লী
মথক্তা হায়রিবশীংসিনা মরম ওইদুনা অন্সনা, ত্রান্সলেশন/পব্লিসশিং কম্পনি 200 দগী হেনবগী থাজবা ফংলে লোয়ন-লোয়ননা কম্পনি 800 মুক্না ঐখোয়বু থাজরবা অথু-অকায়গী থবক্কীদমক থম্দুনা লৈ।


text:
বোর্দ অফ সেকেন্দরী ইদুকেসন, আসাম (সেবা) লৌবা কুমজা ২০১৬ কী ঐইছ.এস.এল.সি পরিক্ষাগী ঙসি (৩১/০৫/২০১৬) লাউথোকখিবা রিজাল্টতা সিঙ্গেরবন্দ হাইস্কুলগী তম্পাকময়ুম চনু ঊমা বেগম না এম.আই.এল. মনিপুরী সাবজেক্টতা আসাম পুম্বগী ওইনা খ্বাইদগী মার্ক য়াম্না ফংলে। মহাক্না ফংখিবা মার্ক ৯৬ নি। ঊমা বেগম সাবজেক্ট খুদিংমক্তা লেটর ফংখিবতা নত্তনা জেনরেল মেথমেটিক্সতা মার্ক ১০০ ফংখি। ঊমা বেগম সিঙ্গেরবন্দগী ওজা এমদি জামাল উদ্দিন অমসুং করিমুন নেসাগী মচানুপীনি। মহাক্না ফংখিবা মার্কশিংদি মনিপুরী -৯৬, ইংলিস –৮৮, জেনরেল মেথমেটিক্স –১০০, জেনরেল সাইন্স –৮৬, সোসিয়েল সাইন্স –৯৪, পার্সিয়ান -৯১ নি।
---------------------


text:
খৃষ্ট্যানিতি করিনো অমসুং খৃস্ট্যানশিংনা করিবু থাজবগে?
ৱাহং: খৃষ্ট্যানিতি করিনো অমসুং খৃস্ট্যানশিংনা করিবু থাজবগে?
পাওখুম: ১ কোরিনথিয়ান্স ১৫: ১-৪ না হায়, “হৌজিক্তি, ইচিনইনাওশা, নখোয়না লৌশিনখ্রবা অদুগা মসিগীদমক নখোয়না লেপখ্রবা ঐহাক্না নখোয়গী মফমদা শন্দোকখ্রবা গোসপেল ঐহাক্না অমুক হন্না নিংশিংবা পামই। ঐহাক্না নখোয়দা শনদোকখিবা ৱাহৈ অদু নখোয়না চু পায়বগুম পায়দুনা লৈরবদি, গোসপেল অসিমক্না নখোয়বু কনবীরবনি। নত্রবদি, নখোয়না অরেম্বদা থাজবা ওইদুনা তোক্কনি। ঐহাক্না ফংখিবা নখোয়দা অহানবমক্তদা খুৎশিন্নখ্রবনি: পূয়াগী মতুংইন্না খৃষ্টনা ঐখোয়গী পাপকীদমক্তা শিবিখ্রবনিনা, মহাকপু লৈরোল চনখ্রবা মতুংদা, পূয়াগী মতুংইন্না হুমনিশুবা নুমিৎতা মহাক হিংগৎলকখি।”
শমজিল্লবা ৱারোল অমদা, মসিনা খৃষ্ট্যানিতিগী মরুওইখ্রবা অশম্বা ৱারোলনি, লালহৈদবা ঈপূরোইগী ৱাহৈনি, অসুমনা মসিগী পাওতাক অসিনা ইরোয় লোইবা অঙম্বনি (২ টিমোদি ৩:১৬; ২ পিতর ১:২০-২১)। খৃষ্ট্যানশিংনা মপা, মচানিপা (যীশু খৃষ্ট), অমসুং থৱায় অশেঙবা অহুম অসিদা তোংদুনা লৈরিবা ঈপূরোয় অমখক্পু থাজৈ।
খৃষ্ট্যানশিংনা থাজৈ মদুদি মীওইবা হায়বসি অখন্ননা শেমখিবগী মরমদি ঈপূরোয়গা মরী অমা থমবা ঙমনবগীনি, অদুবু লঙজরুবা পাপ অদুনা মী পূম্নমক ঈপূরোয়দগী তোঙান্না তাখি (রোমিয়ো ৩:২৩, ৫:১২)। খৃষ্ট্যানিতিনা তম্বী মদুদি যীশু খৃষ্টগী মখোঙমক্না মালেম অসিগী লৈমায়থক্তা চৎখিবনা, মপূং ফান ঈপূরোয় ওইজরবসু, মপূং ফারবা মী অমা ওইবা মরমনা (ফিলি ২:৬-১১), মহাক পাং মথক্তা শিখি। খৃষ্ট্যানশিংনা থাজৈ মদুদি মহাক্না পাং মথকতা শিখ্রবা মতুংদা, লৈরোল চনখি, মহাক অমুক হৌগৎলকখি, অসুমনা হৌজিক মপাগী য়েৎথংবা নাকলদা ফমলগা লৈরি, হায়রিবসিনদি থাজরবশিংগীদমক্তা মহাক্না মতম চুপ্পগী ঐখোয়গীদমক্তা হায়জ চৎচ তৌবিরি (ইব্রিয়া ৭:২৫)। খৃষ্ট্যানিতিনা অসুমনা লাওথোকই মদুদি যীশুনা পাং মথক্তা শিবিখিবসিনা মী পূম্নমকনা তোল্লিবা পাপকী অতৌমল অদু মপূং ফান শিংদোকলে হায়বদা হায়মনবা থোক্ত্রবনি অমসুং মসিনা ঈপুরোয়গা তাইবং মীওইবগা তৎনরুরবা মরী অদু হন্নমুক শমজিন্নহল্লবনি (ইব্রি ৯:১১-১৪, ১০:১০; রোমিয়ো ৫:৮,৬:২৩)।
কনবীনবগীদমক্তা, কনাগুম্বা মীওই অমনা পাং মথক্তা থবক লোইশিনখ্রবা খৃষ্টদা মপূং ফান মহাক্কী থাজবা ইচম চমনা থমগদবনি। কনাগুম্বা অমনা খৃষ্টনা মহাক মশামক্কী মফমদা শিখি অমদি মশামক্কী পাপকী মমল পীখ্রে, অদুদগী অমুকহন্না হৌগৎলকখ্রে হায়বসিবু থাজরবদি, অসিগুম্বা মীশক অসি কনবীরবনি। কনামত্তনা নুপীসু ওইসনু নিপাসু ওইসনু ঈপূরোয়বু “মতিক চান” পেলহনবা কৈদৌঙৈদা ঙমলোই, মরমদি ঐখোয় পূম্নমক পাপ চেনবা ঙাক্তনি (য়িসাইয়া ৫৩:৬, ৬৪:৬-৭)। অনীশুবদা, মসিদগী হেন্না তৌগদবা থবক অতৈ লৈতে, মরমদি খৃষ্টনা থবক পূম্নমক তৌবীখ্রে! মহাক্না পাং মথক্তা লৈবা মতমদা, যীশুনা হায়খি, “মসি লোইরে” (যোহান ১৯:৩০)।
খৃষ্টনা পাং মথক্তা নংখিবা অৱাবা অদুদা থাজবা থমখ্রবা অদুগুম্বা নিপা নত্রগা নুপী অদুগীদি, অরাল খুবম ফংননবা করিসু তৌনিংঙাই লৈত্রবনিনা, মখোয়গী অরাল খুবম মাঙহনবা ঙমগদবা থবক অমত্ত লৈররোই মরমদি থবক অদুমক খৃষ্টনা তৌবীদুনা মপূং ফাহল্লমলে! মসিবু অরাল খুবমগীদমক ফংজরবা মখোয় অদুনা কনাগীসু মখা পোননিংঙাই মরম করিসু লৈত্রে। যোহান ১০:২৭-২৯ না হায় “ঐগী য়াও ওইরিবা নখোয় ঐগী খোনজেল অসি তাও; ঐনা নখোয়বু মশক খঙই, অদুনা নখোয়না ঐগী তুং ইল্লিবনি। ঐনা নখোয়দা লোমনাইদবা পূনসি পীনবীরি, অদুনা নখোয় মাঙখিবা লৈররোই; কনামত্তনসু নখোয়বু ঐগী খুৎতগী মুনবা ঙমলোই। নখোয় অসিবু ঐঙোনদা শিন্নরম্বা, ঐগী ঈপানা, পূম্নমক্তগী ইহেন হেন্না চাওই; কনামত্তনা নখোয়বু ঐহাক্কী ঈপাগী মখুৎতগী মুনবা ঙমলোই।”
কনাগুম্বা খরনা অসুম্না খনবা য়াই, “মসিদি চাওখ্রেদা- কনবু কনবীখ্রবদি, ঐনা তৌনিং তৌনিংবদু তৌবা ঙম্বা তারে হায়বদি মদুনা ঐগী অরাল খুবম মাঙহনগদৌবা লৈত্রবনিনা!” অদুবু অরাল খুবম হায়বসিনা কনাগুম্ববু তৌনিং তৌনিংবা তৌহনদে। অরাল খুবমনা হান্নগী পাপ অদুদগী মনিং তমহল্লি অদুগা ঈপুরোয়গা অচুম্বা মরী অমা থমনবা কন্না হোৎনবদা মনিং তমহল্লি। মতম অমদা পাপকী মনাই ওইরম্বা অদু, ওইদদুনা হৌজিক্তি খৃস্টগী মনাই ওইজরে হায়বনি (রোমিয়ো ৬: ১৫-২২)। থাজরবশিংনা মালেম অসিগী মথক্তা মখোয় মখোয়গী হকচাংদা পাপ তৌদুনা হিংলিবমখৈ, লংজরিবা পাপ অদুগা লেপতবা লান অমা থেংনদুনতা লৈগনি। অদুম ওইনমক, খৃস্ট্যানশিংনা ঈপূরোইগী ৱাহৈ (বাইবল) নৈনদুনা অমদি মখোয়গী পূনসিদা মসিবু পানশিল্লবদি, থৱায় অশেঙবনা খুদুম চল্লক্কনি - হায়বদি, থৱায়গী তৌবা ঙম্বদা চঙজদুনা অমদি নুংতিগী থৌদোকশিংদা মসিনা লমজিংদুনা অমদি থৱায়গী পাংগলনা, ঈপূরোইগী ৱাহৈনা হায়বদু ইন্দুনা পাপকা লানথেংনরবদি শোয়দনমক্কী মায় পাকপা ঙমগনি।
অসুমনা, লাইনিং পথাপ অয়াম্বনা মী অমনা মসি তৌগদবনি মসিনা তৌরোইদবনি হায়বা অককনবা মথৌ তাবশিং থমনরি, খৃষ্ট্যানিতিগীদি খৃষ্টনা ঐখোয় ইশামক্কী পাপকী মমল পীবা ওইনা পাং মথক্তা শিবিখি অদুবু অমুক হন্না হৌগৎলকখি হায়বসিদা থাজবা থম্বা অদুখক্তনি। নঙোন্দা তোল্লম্বা পাপকী লনদোল অদু শিংদোকখ্রবনিনা নহাক্না ঈপূরোইগা শীংলুপ অমত্তদা য়াওমিন্নবা ঙমলগনি। নহাক্না নহাক্কী পাপকী হৌনশা ওইবদুবু লাকশিন্দুনা থম্বা ঙমলগনি অমসুং শীংলুপ য়াওমিন্নদুনা অমদি ঈপূরোইনা হায়বা ইন্দুনা চৎমিন্নবা ঙমলগনি। মসিমকনি অশেঙবা বাইবলগী ওইবা খৃষ্ট্যান চৎনরোল।
English
খৃষ্ট্যানিতি করিনো অমসুং খৃস্ট্যানশিংনা করিবু থাজবগে?


text:
অঙাংশীংদা তিল লৈতনবা হিদাক পীজবা
তোপিক অসিনা অঙাংশীংদা তিল লৈতনবা হিদাক পীজবগী মরমদা খংহল্লি।
ৱার্ল্ড হেলথ ওর্গানাইজেসননা পাবা মতুংইন্না চহি 1 অমসুং 14গী মরক্তা লৈবা ভারতকী অঙাং মিলিয়ন 241 রোমদি সোইল-ত্রান্সমিটেদ হেলমিন্থ (STH) হায়না খংনবা থীবোং-থীরিন্দা লৈবা পেরাসাইট ওইবা তিলগী (parasitic intestinal worms) রিস্ক লৈ হায়রি। অঙাংশীং অসিনা মালেমগী ওইনা চহি গ্রুপ অসিদা লৈবা অঙাংশীংগী চাউরাক্না 68% ওইরি অমসুং STHগী ইনফেক্সনগী রিস্ক লৈবা অঙাং মশীংগী ওইনা 28% ওইরি।
STH লৌনবা
- মরুওইনা মীয়ামদা শোকহনবা STH গী মখল অহুম লৈ, মখোয় অদুদি রাউন্দ ৱার্ম (Ascaris lumbricoides), হ্ৱিপৱার্ম (Trichuris trichiura) অমসুং হুকৱার্ম (Necator americanus অমসুং Ancylostoma duodenale) অসিনি।
- এদল্ট ৱার্মশীংনা মীওইবগী থিবোং-থীরিন্দা চানবা চিঞ্জাক ফংনবগীদমক অমসুং হিংনবগীদমক লৈ অমসুং মখোয়না মফম অসিদা নুমিৎ খুদিংগী মরুম লিশিং কয়া কোকশিল্লি।
- অহাংবদা মখোং হাম্বা ইনফেক্ট তৌরবা মীওইশীংনা মখোয়গী অমাংবদা তিলগী মরুম শন্দোকই।
- মসিনা মরম ওইদুনা, মরুমশীং অদু লৈবাক্তা চংখি অমসুং মসিনা মওং কয়ামুক্তা শন্দোরকই:
- মনা-মশীংগী পাম্বীশীংদা পক্লকই অমদি মনা-মশীংশীং অদু চেকশিন্না থোংবা, চাম্বা নত্ত্রগা খোক্তবা মতমদা শন্দোরকই;
- মোৎশিল্লবা ঈশীংগী সোর্সশীংদগী শন্দোরকই;
- লৈবাক্তা শান্নবা অঙাংশীংদা পক্লকই অমসুং মখোয়না মখুৎ-মশা হামদোক্তনা চাবা থকপা য়াউরকপদগী শন্দোরকই।
ইনফেক্সনগী লাইওংশীং
- রিস্ক লৈবা মীশীং চাং নাইনা লায়েংবনা ইনফেক্সনগী চাং হন্থহনবা অমসুং ইনফেক্সন লৈরবা মীওইশীংগী হকশেল ফগৎহনবদা মতেং পাংগনি।
- মীওই অমদা চংলিবা ৱার্মগী চাং অদু য়াম্লিবমখৈ, ইনফেক্সন লৈরবা মীওই অদুগী লাইওং অদু হেনগনি।
- অনেম্বা ইনফেক্সনগা লোয়নবা মীওশীংদদি মহৌশানা লাইওং অমত্তা উৎলক্তে।
- অৱাংবা ইনফেক্সনশীংনা দায়রিয়া, পুক নাবা, অমসুং শোন্থবা য়াউনা মখল কয়াগী লাইওংশীং উৎলকপা য়াই।
- চানিং-থক্নিংবা পোক্তবা লৈরকপা য়াই।
ৱার্ম লৈবনা থোকহনবা অমাংবশীং
অঙাংশীংগী ন্যুত্রিসনগী ফিভমদা STHনা থোকহনবা ইফেক্টশীং
ৱার্মশীংনা চংলবা মীওইশীংগী ন্যুত্রিসনগী থাক্তা মওং কয়ামুক্তা শোকহল্লি:
- ৱার্মশীংনা ঈ য়াউনা য়ুম্বু ওইরিবা টিসুশীং চাদুনা হিংই অমসুং মসিনা আইরন অমসুং প্রোটিন মাংহল্লি অমদি এনেমিয়া থোকহল্লকই।
- ৱার্মশীংনা ন্যুত্রিএন্টশীং চুপশিনবা হন্থহল্লকই; রাউন্দৱার্মনা ইন্টেষ্টাইনদা ভিটামিন A চাথোকই।
- ৱার্ম খরনা চানিং-থক্নিংবা পোকহল্লক্তবা য়াই অমসুং মসিনা ন্যুত্রিসন লৌশিনবা অমসুং হকচাং খিং-খিং লাউবা হন্থহনগনি।
- ৱার্ম খরনা দাইরিয়া অমসুং দাইসেন্ত্রি থোকহল্লকপা য়াই।
অঙাংশীংনা ইনখৎলকপদা অমসুং মহৈ-মশীং তম্বদা ৱার্মশীংনা থোকহনবা ফলশীং
অঙাংশীংনা পুক্নিং-ৱাখল অমসুং হকচাং ইনখৎলকপা মতমদা ৱার্মশীংনা নেগেটিভ ইফেক্ট লৈহল্লি। ৱার্মগা লোয়নরবা অঙাংশীংদি হকচাংগী অরুম্বা য়ৌগন্দে অমসুং চাউজন থী। অহেনবা ইনফেক্সন লৈরবদি মদুনা অঙাংশীংবু তোয়না নাহল্লি অমসুং মথৌদা পুক্নিং চংবা ঙমহন্দে নত্ত্রগা স্কুল কাবা ফাউবা ঙমহন্দবা য়াউই। মতুং তারকপা মতমদা, ৱার্মগী লায়েং ফংলক্তবা অঙাংশীংনা মপুং-মরৈ ফারকপা মতমদা শেল ফজনা তানবা ঙমগন্দে।
চাইল্ড মোর্টেলিটিদা ৱার্মশীংগী ইফেক্ট
ইন্টেষ্টাইন্দা ৱার্মগী ইনফেক্সন লৈবনা চাইল্ড মোর্টেলিটিদদি নত্তবিদা চাইল্ড মোর্বিদিটিদা শোকহল্লি। ৱার্মশীংনা চাইল্ড মোর্টেলিটিদা শোকহল্লি হায়বগী মতিক চাবা প্রমাণদি লৈতে অদুবু অঙাংশীংগী পুন্সিগী ক্বালিটিদা শোকহল্লি অমসুং হেলথ, এজুকেসন অমসুং লিভলিহুদকী মতাংদদি নেগেটিভ ইম্পেক্ট লৈ হায়বগী মতিক চাবা প্রমাণদি লৈ।
ইনফেক্সন থীংবা
ইনফেক্সনশীং অসি মখাদা পীরিবশীং অসি য়াউনা মাংজৌনবা চেক্সিন-থৌরাংশীং লৌখত্তুনা থীংবা য়াই:
- সেনিটরি টোইলেটশীং শিজিন্নবা অমদি মপান্দা খোং হামদবা।
- মরুওইনা চাদ্রিঙৈ মমাংদা অমসুং তোইলেট শিজিন্নরুবা মতুংদা খুৎ-শা হাম্বা।
- চপ্পল অমসুং খোংউপ তোংবা।
- উহৈ-ৱাহৈ অমসুং মনা-মশীং অফবা অমসুং অরুবা ঈশীংদা চামথোকপা।
- চানবা চিঞ্জাকশীং মওং চুম্না থোংবা।
অঙাংশীংদা পিবা দিৱার্মিংগী লায়েং
অলবেনদেজোল অমসুং মেবেনদেজোল অসি ভারত সরকারনা শিজিন্নবা দিৱার্মিং দ্রগশীংগী মমিংশীংনি অমসুং মসি ইন্টেষ্টাইনদা লৈবা ৱার্মশীং লায়েংবদা শিজিন্নৈ। রিকমেন্দ তৌরিবা দোজশীংদি মখাদা পীরি
- চহি 2 অমসুং মথক্তা লৈবা অঙাংশীংগীদমক - : অলবেনদেজোল (400 mg) টেব্লেট 1 নত্ত্রগা মেবেনদেজোল (500 mg) টেব্লেট
- চহি 1 – 2গী অঙাংশীংগীদমক – এলবেনদেজোল (400 mg)গী টেব্লেট ½ নত্ত্রগা মেবেনদেজোল (500 mg)গী টেব্লেট 1
চহি 1 অমসুং 3গী মরক্তা লৈবা অঙাংশীংবু টেব্লেট মওং চুম্না পীজবা হায়বসি য়াম্না মরুওই। টেব্লেট অদু থুগায়রগা অমসুং চমচ 2গী মরক্তা তকখায়গদবনি, অমসুং হিদাক অদু পীজবদা মতেং ওইনবগীদমক অফবা ঈশীং য়ানগদবনি। খরা চাউরবা অঙাংশীংদদি টেব্লেট অদু শায়হনগদবনি অমসুং করিগুম্বা মথৌ তারবদি ঈশীং খরা পীথক্কদবনি।
দিৱার্মিং লায়েংগী সাইদ ইফেক্টশীং
দিৱার্মিং লায়েংগী সাইদ ইফেক্ট অসি য়াম্নমক য়ামদে। কোক ঙাউবা, ওনিংবা, কোক চিকপা অমসুং ওবনচিংবা অচম্বা সাইদ ইফেক্ট খরা ৱার্মশীংদুনা অঙাংগী হকচাংদা লেং-ওৎপদা থোক্লকপা য়াই। সাইদ ইফেক্টশীং অসি ঙাইহাক লৈরবা মতুংদা মাংখি। সাইদ ইফেক্টশীং অসি মহৌশানা হায় ইনফেক্সনশীং লৈরবা অঙাংশীংদা উবা ফংই। করিগুম্বা লাইওংশীং অসি পুং 24গী মনুংদা মাংখিদ্রবদি, নত্ত্রগা মখোয় অদু য়াম্না শাথীবা ওইরবদি, অঙাং অদু লায়েং অদুগা মরি লৈনদবা ওইবা য়াই অমসুং খ্বাইদগী নকপা অনা-লায়েংশংদা পুবীগদবনি।
লায়েং অসিগী কান্নবশীং
দিৱার্মিংনা লায়েংলবা অঙাংশীংগী হকশেল, এজুকেসন অমসুং লিভলিহুদশীংদা মশক থোকপা ইম্পেক্ট অমা পী হায়বসি ষ্টদি কয়ানা উৎলি। দিৱার্মিংনা পীবা ফলশীংগী মনুংদা খরদি মখাদা পীরি:
- এনেমিয়া হন্থহল্লি অমসুং ন্যুত্রিসন ফগৎহল্লি।
- গ্রোথ অমসুং লুম্বা হেনগৎহল্লি।
- লৌশীং হেনগৎহল্লি অমসুং পুক্নিংগী অমসুং হকচাংগী দিভেলপমেন্ট হেনহল্লি।
- অতৈ ইনফেক্সনশীংগী রেসিষ্টেন্স হেনগৎহল্লি।
- স্কুল তোইনা কাবদা মতেং পাংই।
- অঙাংশীংনা স্কুলদা হেন্না ফজনা খং-হৈজিনবা অমসুং এক্টিভ ওইবা হেল্লি।
- থবক শুবগী মতম হেনগৎহল্লি অমসুং মপুং-মরৈ ফারক্লবা মতুংদা শেল তানবা হেলহল্লি।
দিৱার্মিংনা অকোয়রোন্দা ৱার্ম অসি য়াম্না হন্থহনবনা মরম ওইদুনা, মসিনা লায়েংগী কান্নবা ফংহৌদ্রবা কম্যুনিতিগী অতৈ মীওইশীংদসু মরুওইবা কান্নবা পিরি। মসি য়াম্না নৌরিবা অঙাংশীংগী কোগনিটিভ দিভেলপমেন্টতা শোকহনগদবা, ৱার্ম লায়েংবগীদমক্তা য়াম্না নৌমল্লিবা অঙাংশীংগী ওইনদি য়াম্না মরুওই।


text:
নেসনেল স্কিল দিভেলপমেন্ট মিসন
তোপিক অসিনা নেসনেল স্কিল দিভেলপমেন্ট মিসনগা মরি লৈনবা ইনফোর্মেসন পিরি।
স্কিল অমসুং নোলেজ হায়বসি লৈবাক অমগী ইকোনোমিক গ্রোথ অমসুং সোসিএল দিভেলপমেন্ট লৈহন্নবগী মরুওইবা মচাকশীংনি। চাউখৎলবা লৈবাকশীংদা লৈরিবা অপুনবা ৱার্কফোর্সকী 60% অমসুং 90%গী মরক্তা ওইরিবা স্কিল লৈরবা ৱার্কফোর্স অসিগী ওন্ন-তৈনবা মওংদা, ইন্দিয়াদদি ৱার্কফোর্সকী (চহি 20-24) 5% খক্তমক ফোর্মেল ভোকেসনেল স্কিল ফংলি।
মরুওইবসি খংলদুনা, মিনিষ্ট্রি/ দিপার্টমেন্ট 20 হেনবনা লৈবাক অসিদা স্কিল দিভেলপমেন্টকী স্কিম মশীং 70দগী হেন্না চৎনহল্লি। জুলাই 15, 2015দা মিনিষ্ট্রি ওফ স্কিল দিভেলপমেন্ট এন্ড এন্ত্রিপ্রেন্যুওরশিপনা হৌদোকখিবা নেসনেল স্কিল দিভেলপমেন্ট মিসননা, স্কিল ত্রেনিং এক্টিভিটিশীংগী হিরমদা সেক্টর অমসুং ষ্টেট লান্না পুন্সিন্ননবা পান্দম থম্লি। স্কিলিংগী থবকশীং কন্সোলিদেট অমসুং কোওর্দিনেট তৌবগী মথক্তা, মসিনা স্পিদ অমসুং ষ্টেন্দর্দ লৈনা স্কিল লৈহন্নবগী পান্দম ফংনবা তোঙান-তোঙানবা সেক্টরশীং লান্না ফিরেপ লৌবা হেনগৎহন্নবা পান্দমসু থম্লি।
মিসন ষ্টেটমেণ্ট
ভারতকী নাগরিকশীংগী সষ্টেনেবল লিভলিহুদশীংগী অনিংবগা লোয়নরিবা ইমপ্লোয়রশীংগী দিমান্দগা চান্নহনগদবা, ফজনা ত্রেন তৌরবা স্কিল লৈরবা ৱার্কফোর্স অমগী অহৌবদগী অরোইবফাউবগী, ফলদা মীৎয়েং থম্বা ইমপ্লিমেন্টেসন ফ্রেমৱার্ক অমা শেমদুনা ভারত্তা স্কিল দিভেলপমেন্টকী থৌরাংশীং অসি খোংজেল য়াংখৎহনবা হায়বসিনি।
মিসনগী পান্দমশীং
মিসন অসিনা মখাগীসি পাংথোক্নবা পান্দম থম্লি:
- পুন্সি চুপ্পগী ওইবা লর্নিং লৈনবগী তঞ্জা পীরিবা স্কিল দিভেলপমেন্টগী হৌবদগী লোয়বা ফাউবগী ইমপ্লিমেন্টেসন ফ্রেমৱার্ক অমা শেম্বা। মসিগী মনুংদা, তোংগদবা ইমপ্লোয়মেন্ট পীদুনা অমসুং ত্রেনিশীংগী পান্দমশীং থূংগদবা কেরিয়র প্রোগ্রেসন লৈহন্দুনা, স্কুল করিকুলমদা স্কিলিংগী ইনকোর্পোরেসন লৈহনবা, ক্বালিটি লৈবা অশাংবা অমসুং অতেনবা মতমগী স্কিল ত্রেনিংগী তঞ্জাশীং পীবা।
- আউটকমদা মীৎয়েং থম্বা ত্রেনিংগী ফ্রেমৱার্ক অমা শেমদুনা ইমপ্লোয়র/ ইন্দষ্ট্রি দিমান্দ অমসুং সষ্টেনেবল লিভলিহুদশীংগী ওইবা ত্রেনিশীংগী এস্পিরেসনশীংগা লোয়নবা ৱার্কফোর্স প্রদক্টিভিটি চান্নহনবা।
- মিনিষ্ট্রিশীং, ষ্টেটশীং অমসুং প্রাইভেট ত্রেনিং প্রোভাইদর পুম্নমক্তা এপ্লিকেবল ওইবা স্কিলিংগী সাউন্দ ক্বালিটি এসুরেন্স ফ্রেমৱার্ক অমা শেমদুনা লৈবাক অসিদা ক্রোস-সেক্টরেল, নেসনেলি অমসুং ইন্টরনেসনেলি চৎনবা য়াবা স্কিল ত্রেনিংগী ষ্টেন্দর্দশীং শেমগৎপা অমসুং চৎনহনবা।
- ক্রিটিকেল ওইবা অন-ওর্গানাইজ ওইবা সেক্টরশীংদা (স্কিল ত্রেনিংগী খুদোংচাবা নেম্না লৈবা কনষ্ট্রক্সন সেক্টরগুম্বা) স্কিল দিভেলপমেন্টগী কেপাসিটি শেমগৎপা অমসুং মশক খংদোক্লবা সেক্টরশীং অসিদা রি-স্কিলিং অমসুং অপ-স্কিলিং ৱার্করশীংগী লম্বী পীদুনা মখোয়বু ফোর্মেল সেক্টর ইমপ্লোয়মেন্টদা পুশিল্লকপা।
- হেন্না ৱাংনা স্কিল লৈবা ৱার্কফোর্স অমা শেম্বদা মতেং পাংগদবা ইন্টরনেসনেলগী ওইনা চৎনবা য়াবা ক্বালিফিকেসন ষ্টেন্দর্দশীংদা বেঞ্চ মার্ক তৌবা, লোং-তর্ম স্কিলিংগীদমক মরাং কায়বা, হায় ক্বালিটি ওপশনশীং লৈহনবা।
- হায় ক্বালিটি টিচর ত্রেনিং ইনষ্টিট্যুসনশীং লিংখত্তুনা স্কিল দিভেলপমেন্ট ইকোসিষ্টেমদা ক্বালিটি ইনষ্ট্রক্টর/ ত্রেনরশীংগী নেটৱার্ক অমা শেমগৎপা।
- স্কিল ত্রেনিং অমসুং কেপাসিটি বিল্ডীংগী থবকশীং হেনগৎহন্নবা লৈরিবা পব্লিক ইনফ্রাষ্ট্রকচর অমসুং ইন্দষ্ট্রি ফেসিলিটিশীং মপাঙ্গল কনখৎহনবা।
- গ্লোবেল জোবগী মথৌ তাবশীংদা মেপ তৌবা অমসুং ইন্টরনেসনেল ষ্টেন্দর্দশীংদা বেঞ্চ মার্ক তৌরবা অকক্নবা প্রোগ্রামশীংগী খুত্থাংদা ওভরসিজ ইমপ্লোয়মেন্টকীদমক পেসেজ অমা পীবা।
- ক্রেদিট ত্রান্সফর সিষ্টেম অমগী খুত্থাংদা ভোকেসনেল ত্রেনিং সিষ্টেম অমসুং ফোর্মেল এজুকেসন সিষ্টেমগী মরক্তা চত্থোক-চৎশিন তৌনবগী লম্বীশীং পীবা।
- সেন্ত্রেল মিনিষ্ট্রি/ দিপার্টমেন্ট/ ষ্টেট/ ইমপ্লিমেন্টিং এজেন্সি পুম্নমক্কী স্কিল দিভেলপমেন্টগী থবকশীংগী মরক্তা কনভর্জেন্স অমসুং কোওর্দিনেসন প্রোমোট তৌবা।
- ফোকস তৌরবা আউটরিচ প্রোগ্রামশীং অমসুং টার্গেট থম্লবা স্কিল দিভেলপমেন্ট এক্টিভিটিশীংগী খুত্থাংদা সমাজদা লৈরিবা অশোনবা অমসুং শোত্থরবা সেক্সনশীংবু সপোর্ট তৌবা।
- স্কিল ত্রেনিংগী ভেল্যুবু সমাজদা খংহন্দুনা, নহারোলশীংগী মরক্তা স্কিলিংগী এস্পিরেসনেল ভেল্যু শন্দোকপা।
- লৈবাক অসিদা লৈবা স্কিল লৈরবা ৱার্কফোর্সশীংগী দিমান্দ অমসুং সপ্লাই চান্নহন্নবগী পোর্টেল অমগুম্না থবক তৌগদবা লেবর মার্কেট ইনফোর্মেসন সিষ্টেম (LMIS) হায়না খংনবা নেসনেল দেটাবেজ অমা থম্বা। নাকল অমরোমদা LMISনা নাগরিকশীংদা লৈবাক শিনবা থুংনা পায়খৎলিবা স্কিলিং ইনিসিএটিভশীংগী মতাংদা মরুওইবা ইনফোর্মেসন পীগনি। অদুগা নাকল অমদনা, মসিনা ভারতকী রাজ্য খুদিংমক্তা চত্থরিবা স্কিল দিভেলপমেন্ট প্রোগ্রামশীংগী পর্ফোমেন্স মোনিটর তৌনবা প্লেটফোর্ম অমগুম্নসু মথৌ তৌগনি।
মিসনগী ষ্ট্রাটেজি
- নেসনেল স্কিল দিভেলপমেন্ট মিসননা অহৌবগী ওইনা মসিগী মীৎয়েংখাদা সব-মিসন তরেৎ থমগনি। সব-মিসন খুদিংমক্না মিসন অসিগী অপুনবা পান্দমশীং ফংনবগী য়ুম্বী অমগুম্না মথৌ তৌগনি। সব-মিসন অসিগী মরুওইনা মীৎয়েং থম্লিবা এরিয়াশীংগী মনুংদা মখাদা পীরিবশীং অসি চল্লি:
- হৌজিক লৈরিবা ইনষ্টিট্যুসনেল ত্রেনিং ফ্রেমৱার্ক শেমদোক্তুনা অমসুং অনৌবা ইনষ্টিট্যুসনশীং লিংখত্তুনা লোং-তর্ম অমসুং সোর্ট-তর্ম স্কিলিংগী অৱাৎপশীং লৈহন্দবা,
- সেক্টর স্ফেসিফিক ওইবা স্কিল ত্রেনিং ইনিসিএটিভশীং পায়খৎপা,
- হৌজিক লৈরিবা স্কিল দিভেলপমেন্ট প্রোগ্রামশীং পুন্সিনবা,
- হৌজিক লৈরিবা স্কিলিংগী পব্লিক ইনফ্রাষ্ট্রকচর হেনগৎহনবা,
- ত্রেনরশীংগী ত্রেনিংদা মীৎয়েং থম্বা,
- ওভরসিজ ইমপ্লোয়মেন্ট লৈহনবা, অমসুং
- সষ্টেনেবল লিভলিহুদ প্রোমোট তৌবা।
সব-মিসনশীং
স্কিল সব-মিসন: ইনষ্টিট্যুসনেল ত্রেনিং
পান্দমশীং
- ক্বান্টিটি, ক্বালিটি লৈহনবা অমসুং ত্রেনিং প্রোভিজন অমসুং আউটকম য়ৌহনবা।
- একাদেমিক ক্বালিফিকেসনশীং অমসুং জোব মার্কেটতা মথংশিৎনা হোরাইজোন্টেল অমসুং ভর্টিকেলগী লম্বীশীং পীবা।
- দিমান্দনা শাফু পীবা, হায় প্লেসমেন্ট রেটশীং ফংবা ঙম্নবদা পান্দম থম্বা আউকমদা মীৎয়েং থম্বা ত্রেনিং পীবা।
- DDG (ত্রেনিং)গী মখাদা লৈবা হৌজিক লৈরিবা ITIশীং, ATIশীং অসিনচিংবা ত্রেনিং ইনষ্টিট্যুসন পুম্নমক অপগ্রেদ অমসুং মোর্দনাইজ তৌদুনা মখোয়বু ইন্দষ্ট্রি দিমান্দদা হেন্না রেসপোন্সিভ ওইহনবা।
- হৌজিক লৈরিবা ইনষ্টিট্যুসনশীং অসিগা মরি লৈনবা মরুওইবা এরিয়া মঙাদা রিফোর্ম তৌনবগীদমক অখন্ননা মীৎয়েং থম্বা,
- করিকুলম ফ্লেক্সিবিলিটি,
- ত্রেনিং ইক্যুইপমেন্ট অমসুং ৱার্কশোপশীং,
- পেদাগোজি,
- ইন্দষ্ট্রি ইন্টরফেস, অমসুং
- ফাইনান্সিএল মোদেল।
- এপরেন্টিসশিপশীংগী খুত্থাংদা শেল অমসুং লৌশিং তান্নবগী খুদোংচাবশীং পীদুনা ত্রেনিং অসি সপ্লিমেন্ট তৌবা।
- ভোকেসনেল ত্রেনিংগী মতাংদা মীয়াম্না য়েংলিবা মীৎয়েং হোংদোকপা অমসুং লোং-তর্ম কেরিয়র প্রোগ্রেসনগী খুদোংচাবগা লোয়ননা স্কিল দিভেলপমেন্ট অসি হেন্না পাম্নবা ওইহনবা।
স্কিল সব-মিসন: ইনফ্রাষ্ট্রকচর
পান্দমশীং
- ওন-সাইট ত্রেনিংদা অহেনবা মীৎয়েং থমদুনা কন্সত্রক্সন সেক্টর য়াউনা, সেক্টর অসিগী শীন্মীশীংগী প্রদক্টিভিটি হেনগৎহন্নবা কেপাসিটি শেমগৎপা অমসুং ইনফ্রাষ্ট্রকচরদা হায় ক্বালিটি স্কিল দিভেলপমেন্ট লৈহনবা অমসুং কেপাসিটি শেমগৎপা।
- মথংগী চহি মঙাসিদা কন্সত্রক্সন সেক্টরদা অহেনবা শীন্মী মিলিয়ন 31গী মথৌ তারিবদু চান্নহনবা।
- সেক্টর অসিদা হৌজিক লৈরিবা শীন্মীশীংদা RPL অমসুং অপ-স্কিলিংগী খুত্থাংদা লোং-তর্ম সষ্টেনেবল লিভলিহুদশীং ফংনবগী তঞ্জা পীবা।
স্কিল সব-মিসন: কনভর্জেন্স
পান্দমশীং
- লৈবাক অসিগী স্কিল লেন্দস্কেপকী মল্টিপল ষ্টেকহোল্ডরশীং হায়বদি সেন্ট্রেল অমসুং ষ্টেট মিনিষ্ট্রিশীং/ দিপার্টমেন্টশীং, প্রাইভেট ত্রেনিং প্রোভাইদরশীং, এসেসমেণ্ট এজেন্সিশীং, ইন্দষ্ট্রি বোদিশীং, অমসুং শিন্মীশীংগী মরক্তা স্কিল দিভেলপমেন্টগী থবকশীং পুন্সিনবা অমসুং কোওর্দিনেসন লৈহনবা।
স্কিল সব-মিসন: ত্রেনরশীং
পান্দমশীং
- লৈবাক অসিদা লৈরিবা ত্রেনিং ইনষ্টিট্যুসনশীংদা ইনষ্ট্রকসনগী ওভরওল ক্বালিটি ফগৎহনবা।
- সেক্টর খুদিংমক্তা অমসুং ভারত্তা লৈবা জিওগ্রাফিকেল রিজন্দা লৈরিবা ত্রেনরগী ত্রেনিংগী মথৌ তাবশীং পীবা।
- স্কিলশীংগী লমদা ত্রেনরশীং মতিক চানা ফংহনবা।
- ত্রেনরশীংদা লোং-তর্ম কেরিয়র প্রোগ্রেসনগী লম্বীশীং পীবা।
স্কিল সব-মিসন: ওভরসিজ ইমপ্লোয়মেন্ট
পান্দমশীং
- ভারতকী নহারোলশীংবু, লৈবাকশিগী মপান্দা থবক ফংনবগী খুদোংচাবা লৈহন্নবা খ্বাইদগী ৱাংবা গ্লোবেল ষ্টেন্দর্দশীংদা ত্রেন তৌবা।
- লৈবাকশীগী মপান্দা থবক তৌনবগী খুদোংচাবশীংগী মরমদা ইনফোর্মেসন পীবা অমসুং থবক থীরিবশীংনা মখোয়বু এক্সেস তৌবা ঙমহনবা।
- লৈবাক অসিদা লৈবা স্কিল লৈরবা শীন্মীশীংনা লৈবাকশীগী মপান্দা চৎপা ঙমহনবা।
স্কিল সব-মিসন: সষ্টেনেবল লিভলিহুদশীং
পান্দমশীং
- লোং-তর্ম সষ্টেনেবল লিভলিহুদশীং এক্সেস তৌবা ঙম্নবা লম্বী পীদুনা ত্রেনিশীংবু স্কিল ত্রেনিংগী হৈ-শীংবদু হেনগৎহন্দুনা মখোয়বু মপাঙ্গল হাপ্পা।
স্কিল সব-মিসন: পব্লিক ইনফ্রাষ্ট্রকচর ফগৎহনবা
পান্দমশীং
- ভারত শিনবা থুংনা স্কিল দিভেলপমেন্টকী থবকশীং হেনগৎহন্নবা হৌজিক লৈরিবা পব্লিক ইনফ্রাষ্ট্রকচরশীং মপুংফানা শিজিন্নহনবা।
ফাইনান্সিং
মিসন অসিগী মখাদা স্কিলিং এক্টিভিটিশীং ইমপ্লিমেন্ট তৌবসি মখোয়গী মরি লৈনবা একাউন্টশীংগী হেড মখাদা লৈরিবা তোঙান-তোঙানবা স্কিমশীংগী বদজেট প্রোভিজনশীংগী মতুং ইনগনি। মিসন অসিগী এদমিনিষ্ট্রেটিভকী খরচশীং অসি মিনিষ্ট্রি ওফ স্কিল দিভেলপমেন্ট এন্ড এন্ট্রিপ্রেন্যুওরশিপকী বদজেটতগী পুত্থোক্কনি।
মিসন অসিগী মপুংফাবা অকুপ্পা মরোল ফংনবগীদমক, মফমসিদা ক্লিক তৌ।
সোর্স: মিনিষ্ট্রি ওফ স্কিল দিভেলপমেন্ট এন্ড এন্ট্রিপ্রেন্যুওরশিপ


text:
লৌমীশীংগী ওইবা ইন্টরেষ্ট সবভেন্সন স্কিম
তোপিক অসিনা লৌমীশীংগী ওইবা ইন্টরেষ্ট সবভেন্সন স্কিমগী মতাংদা ইনফোর্মেসন পীরি।
লৌমীশীংগী ওইবা ইন্টরেষ্ট সবভেন্সন স্কিমনা সবসিদাইজ তৌরবা শেন্দোইগী চাংদা লৌমীশীংদা অতেনবা মতমগী ক্রেদিট পীনবা পান্দম থম্লি। পোলিসি অসি খারিফ 2006-07দগী চৎনবা হৌখি। স্কিম অসি ইং 2016-17গী ওইনা ইমপ্লিমেন্ট তৌখ্রে। ইং 2016-17গী মনুংদা গবর্নমেন্টনা ইন্টরেষ্ট সবভেন্সনগীদমক্তা চাউরাক্না লুপা ক্রোর 18,276 ইয়ারমার্ক তৌখ্রে।
অতেনবা মতমগী ওইবা ক্রোপ লোনগী ইন্টরেষ্ট সবভেন্সন
- ইন্টরেষ্ট সবভেন্সন স্কিমগী মখাদা সেন্ত্রেল গবর্ণমেন্টনা লৌমী পুম্নমক্তা 2016-17গী মনুংদা মখোয়না পুরুবা লুপা লাখ 3 ফাউবদি চহি অমফাউবগী সোর্ট টর্ম ক্রোপ লোন ওইনা পীরি।
- মতৌ অসুম্না লৌমীশীংনা শেন্দোই ওইনা 4% খক্তমক পীবা তাই। করিগুম্বা লৌমীশীংনা সোর্ট টর্ম ক্রোপ লোন অদু মতম চানা শিংদোক্তবা তারবদি মসিদা পীরিবা ইন্টরেষ্ট সবভেন্সন অদু 5%গী মহুত্তা 2% ওইনা পীগনি।
- সবভেন্সনগী শেনফম অদু শেল পীবা তাংদগী শেল শীংদোকপা তাং অদু ফাউবগী শেনফম অদুদা হোৎকনি।
লৌরোক মতুংগী লোনশীংগী ওইবা ইন্টরেষ্ট সবভেন্সন
লৌরোক মতুংদা মখোয়গী পোত্থোকশীং অদু থমজিন্নবগীদমক্তা 9%দা শেল পুরিবা অপিকপা অমসুং অতোনবা লৌমীশীংদা রিলিফ পীনবগীদমক্তা সেন্ত্রেল গবর্ণমেন্টনা 2%গী, হায়বদি থা 6 ফাউবগী লোনশীংদা শেন্দোইগী চাং 7% ফাউবগী ইন্টরেষ্ট সবভেন্সন পীরি।
মহৌশাগী উপদ্রবশীংনা শোকহল্লবা লৌমীশীংগী রিলিফকীদমক্তা পীরিবা ইন্টরেষ্ট সবভেন্সন
মহৌশাগী উপদ্রবশীংনা শোকহল্লবা লৌমীশীংদা রিলিফ পীনবগীদমক্তা, বেঙ্কশীংদা অহানবা চহিদুগী ওইনা রিষ্ট্রকচর তৌরবা এমাউন্ট অদুদা 2%গী ইন্টরেষ্ট সবভেন্সন পীগনি।
সোর্স : PIB
কোওপরেটিভ বেঙ্কশীংদগী সোর্ট টর্ম ক্রোপ লোন লৌরিবা লৌমীশীংগী ওইনা থা 2গী (নবেম্বর অমসুং দিসেম্বর, 2016) শেন্দোই কোকথোকপা
অরিবা লুপা 500 অমসুং লুপা 1000দা লিগেল টেন্দরগী কেরেক্টর কেন্সেল তৌখিবা মরম্না লৌমীশীংনা মখোয়গী খারিফকী পোত্থোকশীং মন্দিশীংদা য়োনবদগী ফংলকপা চেক কায়থোকপদা থেংনহল্লিবা খুদোংচাদবশীং; অমসুং রবিগী থৌরাংশীং অমসুং সোর্ট টর্ম ক্রোপ লোনশীংগী শেন্দোই পীবদা, হায়বদি মরুওইনা কোওপরেটিভ বেঙ্কশীংদা থম্লিবা অথীংবশীংনা মরম ওইদুনা শেল মরাং কায়হন্দবগী অপন-অরাকশীংসু থেংননবা, কোওপরেটিভ বেঙ্কশীংদগী 01.04.2016 অমসুং 30.09.2016গী মরক্তা ক্রোপ লোন লৌখিবা লৌমীশীংদা থা 2গী, হায়বদি নবেম্বর অমসুং দিসেম্বরগী ওইনা শেন্দোই কোকথোক্কনি। মসিনা কোওপরেটিভ বেঙ্কশীংদগী সোর্ট টর্ম ক্রোপ লোনশীং লৌরিবা ভারত পুম্বদা লৈরিবা লৌমীশীংদা কান্নবা পীগনি।
সোর্স: PIB


text:
খোম্লাং ইনবা
তোপিক অসিনা খোম্লাং ইনবগা মরি লৈনবা ইনফোর্মেসন পীরি।
খোম্লাংনা য়োকপীবা অঙাংশীং অসিনা ফোর্মুলা শঙ্গোমনা য়োকপা অঙাংশীংগা চাংদম্নবদা মহৌশানা মশা-মউ ফবা অমসুং চাউ-শাংবা অমসুং দিভেলপমেন্ট লৈবা হেল্লি।
করিগুম্বা অয়াম্বা অঙাংশীং অসি মপুন্সিগী অহানবা থা তরুক অদু খোম্লাংখক্তনা – হায়বদি খোম্লাংখক্তনা অমসুং অতোপ্পা মহি নত্ত্রগা মপং, ঈশীংফাউবা পীথক্তনা- য়োক্লবদি য়ামদ্রবদা চহি খুদিংগী অঙাং মিলিয়ন 1.2গী পুন্সিদি কনবা ঙমগনি হায়না পানরি। করিগুম্বা অঙাং অদুনা চহি অনি শুদ্রিফাউবা খোম্লাং পীথকপা লেপত্রবদি অঙাং মিলিয়ন কয়াগী হকশেল অমসুং দিভেলপমেন্ট অসি য়াম্না ফগৎকনি।
খোম্লাং পীথক্তবা অঙাংশীংদি নাবগী রিস্ক হেনগৎলি অমসুং মসিনা মখোয়গী চাউখৎপা অমসুং শিবা নত্ত্রগা মীমান্নবা ওইহল্লকপা য়াই। খোম্লাংনা য়োকপা অঙাংশীংদি মমাগী শঙ্গোমদুনা অনাবশীংদগী ঙাকথোকপা ঙম্মী।
খুৎশেমগী ওইবা পিথক্নবশীং পীবা য়ারবসু, অশেংবা ঈশীং ফংলবসু অমসুং পীথক্নবা ইনফেন্ট ফোর্মুলা লৈরবসু অমসুং শেম্নবগী হাইজেনিক ওইবা ফিভমশীং লৈরবসু খোম্লাং পীথকপা হায়বসি মহৌশাগী ওইবা অমসুং রেকমেন্দ তৌরবা অঙাং পীথক্নবগী লম্বীনি।
করিগুম্বা মমা অমা HIV-পোজিটিভ ওইরবদি মহাক্না মহাক্কী মচা অদুদা খোম্লাং পীথকপদা HIV শন্দোকপা য়াবগী রিস্ক লৈ। চেক্সিন্না কাউন্সেলিং তৌবনা মহাকপু নে-না তাবা ফিরেপ অমা লৌবদা অমসুং করম্বা পীথক্নবগী থৌরাংনা খ্বাইদগী ফগদগে অমসুং মঙোন্দা মেনেজ তৌবা ঙমহনগদগে হায়বা লেপ্পদা মতেং পাংগনি।
অয়াম্বা মমা খুদিংমক্না মায়পাক্না খোম্লাং ইনবা ঙম্মী। মমা পুম্নমক্তা, মরুওইনা খোম্লাং ইনবগী কনফিদেন্স লৈতবশীংদা, অঙাংগী মপা, মখোয়গী ইমুং-মনুং, মরুপ-মপাং অমসুং মরি-মতাশীংনা পুক্নিং থৌগৎপীবা অমসুং প্রাক্টিকেল সপোর্ট তৌবীবা মথৌ তাই। হেলথ ৱার্করশীং, কম্যুনিটি ৱার্করশীং, নুপীগী ওর্গানাইজেসনশীং অমসুং এমপ্লোয়রশীংনসু সপোর্ট পীবীবা য়াই।
মরুওইবা ৱাফমশীং:
- অঙাং অমগী মপুন্সিগী অহানবা থা তরুক্কী ওইনদি খোম্লাং অসিখক্তনা খ্বাইদগী ফবা চানবা অমসুং থক্নবা চিঞ্জাক্নি। মতম অসিগী মনুংদদি ঈশীং য়াউনা অতোপ্পা চানবা নত্ত্রগা থক্নবা অমত্তা মথৌ তাদে।
- পোক্লকপদা ঙাইরিবা অঙাংশীং অসি পোক্লবা মতুংদা খুদক্তা মমাদা পম্নবা পীগদবনি। পোক্লবা মতুং পুং অমগী মনুংদা উনশাগা-উনশাগা থেংনহন্দুনা খোম্লাং পীথকপা হৌগদবনি।
- অয়াম্বা মমা খুদিংমক্না মায়পাক্না খোম্লাং ইনবীবা ঙম্মী। অঙাং অদুবু তোয়না খোম্লাং পীথকপনা শঙ্গোম হেন্না থোকহল্লি। অঙাং অদুবু নোংমদা, অয়ুক-নুমিদাংদা অমসুং পাম্লকপা খুদিংগী ওইনা য়ামদ্রবদা নিপাল্লক পীথকপা মথৌ তাই।
- খোম্লাং পীথকপনা অঙাংশীং অমদি পুংকক চাউরবা অঙাংশীংবু শাথীবা অনাবশীংদগী ঙাকথোকপদা মতেং পাংই। মসিনা মমা অমসুং মচা অনিগী মরক্তা অখন্নবা মরি অমা শেম্মী।
- বোটলনা পীথকপা অমসুং খোম্লাংগী মহুৎশিনবা হায়বদি ইনফেন্ট ফোর্ম্যুলা নত্ত্রগা শা-ষনগী শঙ্গোম পীথকপনা অঙাং অদুগী হকশেলদা অকিবা লৈহল্লি। করিগুম্বা নুপী অমনা মহাক্কী মচা অদু খোম্লাং ইনবীবা ঙমদ্রবদি, অঙাং অদুবু সুমদোক্লবা খোম্লাং নত্ত্রগা করিগুম্বা মথৌ তারবদি ক্বালিটি লৈবা খোম্লাংগী মহুৎশীনবা য়াবা অমনা কপতা হাপ্তুনা মেনশীনবীবা য়াই।
- করিগুম্বা নুপী অমা HIV পক্লবদি মহাক্কী মচা অদুদা মহাক্না খোম্লাং পীথকপনা লায়না অদু পকহন্নবগী মচাক ওই। অহানবা থা তরুক্কী মনুংদা, করিগুম্বা অঙাং অদু খোম্লাংখক্তনা নত্তনা খোম্লাং অমসুং অতৈ মহি অমসুং মপংনা য়োকপা ওইরবদি রিস্ক অদু অমক্কসু হেন্না চাউই। মরম অদুনা অহানবা থা তরুক অদুদি করিগুম্বা ওইথোকপা য়াদবা অমসুং খোম্লাংগী মহুৎশিনবা (ইনফেন্ট ফোর্ম্যুলা) পীথকপদা শাফবা নত্ত্রবদি মমাগী খোম্লাংখক্তনা য়োকপীগদবনি।
- মশাগী ময়ুমদগী লাপ্না থবক তৌবী নুপী অমনা মহাক্কী মচা অদুদা লেপ্তনা খোম্লাং পীথকপা য়াই। মহাক্না অঙাং অদুগা লৈমিন্নরিঙৈ মতমদা য়ারিবমখৈ খোম্লাং ইনবীগদবনি অমসুং মখোয় অনি লাপথোক্নবা মতমদনা মশাগী খোম্লাং অদু শুমদোক্তুনা থমলমদুনা অতোপ্পা শেন্নরিবা মীওই অমদা অঙাং অদু তরু তনান্না অমসুং শাফবা মওংদা পীথকপা য়াই।
- থা 6 শুরবা মতুংদা, অঙাংশীংনা চাবা হৌরক্লবা মতুংদা খোম্লাং অসি চহি অনি নত্ত্রগা হেল্লবা ফাউবা মখা তানা পীথকপা য়াই মরমদি মসি অনাবশীংদগী ঙাকথোক্নবা ন্যুত্রিসন, এনর্জিগী মরুওইবা সোর্স অমনি।
সপোর্ট তৌরিবা ইনফোর্মেসন
_খোম্লাং অসিখক্তনা অঙাং অমগী মপুন্সিগী অহানবা থা তরুক অদুগী ওইনা খ্বাইদগী ফবা চানবা অমসুং থক্নবা চিঞ্জাক্নি। মতম অসিগী মনুংদা ঈশীং য়াউনা অতৈ চানবা অমসুং থক্নবা চিঞ্জাক মথৌ তাদে।
পীক্লিবা অঙাং অমগী ওইনা খোম্লাং হায়বসিনা খ্বাইদগী ফবা চিঞ্জাক্নি। মসিনা খ্বাইদগী হেন্না চাউ-শাংহল্লি অমসুং অনাবশীংদগী ঙাকথোকই। খোম্লাংদা অতোপ্পা ইনফেন্ট ফোর্ম্যুলা, শঙ্গোম পাউদর নত্ত্রগা শা-ষনগী শঙ্গোমগা মান্নদবা চপ চাবা চাংদা মচি ওইবা চিঞ্জাকশীং য়াউই।
অঙাং অমনা অহানবা থা তরুক্তি ঈশীং নত্ত্রগা অতৈ থক্নবশীং নত্ত্রগা চিঞ্জাকশীং (হায়বদি চা, হৈ মহি, চিনি য়াউবা ঈশীং, চবোন, অতোপ্পা ফোর্ম্যুলা নত্ত্রগা অপেৎপা চাক) মথৌ তাদে। অশাবা, অকংবা মতমদফাউবা খোম্লাং অসিনা অঙাং অমগী মথৌ তারিবা মহি অদু মপুং ফাহল্লি।
খোম্লাং অসি অঙাংগীদমক্তি তুম্বদা লাই। অঙাং অমনা শা-ষনগী শঙ্গোমশীং অসি তুম্বদা ৱাই অমসুং ফোর্ম্যুলা অসিনা খোম্লাংদগী হেন্না তপ্না তুমই। অতোপ্পা ওপশনশীংগা চাংদম্নবদা খোম্লাং অসিনা হেন্না মচি ওইহল্লি।
খোম্লাং অসিনা অনাবশীংদগী ঙাকথোকই মরমদি মসিদা লায়নাশীং থীংলিবা মমাগী ইম্মুনিতি নত্ত্রগা রেসিষ্টেন্স অদুবু মচাদা ত্রান্সফর তৌরিবা এন্টিবোদিশীং অদু য়াউই। অতোপ্পা শঙ্গোমশীংদা এন্টিবোদিশীং অসি য়াউদে।
থা 6 শুদ্রিবা অঙাংশীংদা খোম্লাংখক্তা নত্তনা অতোপ্পা মহি নত্ত্রগা মপং ওইবা চানবশীং পীবনা দাইরিয়া অমসুং অতৈ অনাবশীং লাকহন্নবগী রিস্ক হেনগৎহল্লি। ঈশীং অমসুং অতোপ্পা মহি নত্ত্রগা মপংশীং অদু অমোৎ-অকায় য়াউরম্বা য়াই অমসুং মদুনা দাইরিয়া থোকহল্লকপা য়াই।
অহানবা থা তরুক্তা ঈশীং নত্ত্রগা অতোপ্পা মহি নত্ত্রগা মপংশীং পীথকপা অঙাংশিং অদুনা খোম চিংবগী চাং হন্থৈ। মসিনা খোম্লাং পুথোকপদা তপথহল্লি।
করিগুম্বা খোম্লাং পীথক্লিবা থা 6কী মখাদা লৈবা অঙাং অমা চাং নাইনা অরুম্বা ওনবা মতমদা ফজনা চাউখৎত্রে হায়না উৎলবদি:
- অঙাং অদুনা হেন্না মওং চুম্না থকপা ঙম্নবা অঙাংদুগী মচিনবান্না খোম্লাং থকপগী মওং অদু ফগৎহনবা মথৌ তাবা য়াই।
- অঙাং অদুনা খোম্লাং থক্নবগী অহেনবা তঞ্জাশীং মথৌ তাবা য়াই। অঙাং অদুবু পুং 24গী মনুংদা মহাক্না পাম্লকপা খুদিংগী, অয়ুক-নুমিদাং ওইনা য়ামদ্রবদা নিপাল্লক্তি পীথকপা মথৌ তাই। অঙাং অদুনা খোম অদু থাদোক্তুনা মবুক থনবা অমসুং তুম্নিংবা উৎলক্ত্রিবমখৈ খোম্লাং ইনবীগদবনি। মসিনা অঙাং অদুনা মমাদগী পাম্লিবা খোম্লাংগী চাং অদু ফংলে হায়বা উৎলি। মদুগী মথংদা অঙাং অদুনা পাম্লবসু নত্ত্রগা পামদ্রবসু মমা অদুনা মহাক্কী অতোপ্পা খোম অদু অঙাংদুদা পীদুনা য়েংগদবনি। অঙাং অদুনা খোম্লাং থকপা লোয়দ্রিবমখৈ অদুম থকহনগদবনি।
- পোকপদা অরুম্বা য়ৌদবা অঙাং ওইরগদি খোম্লাং পীথক্লিঙৈদা মরক মরক্তা লেপ্পা মথৌ তারকপা য়াই।
- অঙাং অদু নারম্বা য়াই মরম অদুনা ত্রেন তৌরবা হেলথ ৱার্কর অমনা চেক তৌহনগদবনি।
- অঙাং অদুনা ঈশীং নত্ত্রগা অতৈ মনি-মনাইশীং থক্লম্বা য়াই মদুনা খোম্লাং য়াম্না থকহন্দবা য়াই। মমা অদুনা মতৌ করম্না অতোপ্পা মহি-মনাইশীং হন্থহন্দুনা খোম্লাংখক্তা পীথকপগী চাং হেনগৎহনগদগে হায়বগী লমজিং-লমতাক মথৌ তাবা য়াই।
অঙাং অমবু অহানবা থা তরুক অদুদা খোম্লাংখক্তনা য়োকপনা মমা অদুগী থাগী খোংকাপ লাকপা থেংথহল্লি। মসিনা মথংগী মীরোনবদু থেংথহনবদা মতেং ওইবা য়াই। অদুম ওইনমক, মমা অদুনা মহাক্কী থাগী খোংকাপ লাক্ত্রিঙৈদা মীরোল্লকপা য়াবগী চাং অসি চাদা 2দগী হেন্না হন্থনা লৈজরবসু ওইথোকপা য়াবা খরদি লৈ। মসি থা তরুক হেল্লবা মতুংদা ওইবা য়াই।
পোক্লকপদা ঙাইরিবা অঙাংশীং অসি পোক্লবা মতুংদা খুদক্তা মমাদা পম্নবা পীগদবনি। পোক্লবা মতুং পুং অমগী মনুংদা উনশাগা-উনশাগা থেংনহন্দুনা খোম্লাং পীথকপা হৌগদবনি।
হেক পোকপগা উনশাগা উনশাগা থেংনবা অমসুং খোম্লাং পীথকপনা মমাগী খোম্লাং থোক্নবা ষ্টিমুলেট তৌই। খোম্লাং পীথকপনা মমাগী অঙাং খাউ অদু চপশিনবদা মতেং পাংই অমসুং মদুনা ঈ চৎহনবা নত্ত্রগা ইনফেক্সনগী রিস্কতগী হন্থহল্লি অমসুং নাউফম (placenta) অদু লৌথোকপদা মতেং পাংই।
মমা অদুনা অঙাং পোক্লবা মতুং নুমিৎ খরনিদা পুথোক্লিবা কোলোষ্ট্রম (Colostrum) কৌবা অকুংবা নাপু মচুগী শঙ্গোম অসি নৌনা পোক্লিবা অঙাং অদুগীদমক্তা খ্বাইদগী ফবা চিঞ্জাক্নি। মসি য়াম্না মচি ওই অমসুং অঙাং অদুবু ইনফেক্সনশীংদগী ঙাকথোকপদা মতেং পাংলিবা এন্টিবোদিশীং মরাং কায়না য়াউই। করিগুম্বা মতমদা মমাশীংদা কোলোষ্ট্রম অসি পীথক্কনু হায়না পাউতাক পীবসু য়াউই। পাউতাক অসি লাল্লি। নৌনা পোক্লিবা অঙাংশীংদা কোলোষ্ট্রম অসি য়াম্না কান্নৈ।
নৌনা পোক্লিবা অঙাংশীংনা মমাগী খোম্লাং অসি থোক্লবা অমসুং মপুংফানা পীথকপা য়ারবদি অতোপ্পা মহি-মপংগী মথৌ তাদে। অতোপ্পা মহি-মপং পীজবনা খোম্লাং থোকহনবদা তপথহনবা য়াই। মসিনা দাইরিয়া অমসুং অতৈ ইনফেক্সনশীংসু থোকহল্লকপা য়াই। মমা অদুনা পুথোক্লিবা খোম্লাং অদু মচি ওই অমসুং নৌনা পোকপশীংগী ওইনসু চপ চারবা চাংনি। অঙাং অদুবু মহাক্না পাম্লিবমখৈ খোম্লাং ইনবীগদবনি।
অহানবা নুমিৎ খরনি অদুদা খোম্লাং থকপদা প্রোব্লেম লৈবা অঙাং অমবু মমাগী মনাক্তা নক্না থমগদবনি, খোম অদু তোইনা পীশিনগদবনি, খোম্লাং অদু হকথেংননা মহাক্কী মচিনবান্দা নত্ত্রগা তরু তনানবা কপ অমদা (বোটলদগী নত্তে) খোম্লাং অদু শুমদোক্তুনা ইনবীগদবনি। অঙাং অদু কমদৌনা খোম চিংহনগদগে হায়বদু মমা অদুদা তাকপীগদবনি অমসুং মথৌ তারবদি কমদৌনা খোম্লাং অসি শুমগদগে হায়বদু উৎপীগদবনি।
মমা অমগী মশাগী খোম্লাং অসি অরুম্বা য়ৌদবা অঙাংশীংগীদমক্তদি খ্বাইদগী ফৈ। অদুম ওইনমক, অঙাং পুম্নমক্তি মখোয়গী অহানবা পুন্সিগী নুমিৎ খরনিগী মনুংদদি খোম্লাং থকপা ঙমদে। মখোয়গীদমক্তদি অতোপ্পা ওপশনশীং লৈ। হেন্না পাম্নবগী মতুংইন্না, মখোয় অদুদি: খোম্লাং শুমদোকপা (মমাদগী); মীঙোন্দগী লৌবা খোম্লাং (দোনর অদু HIVগী টেষ্ট তৌরবা অমসুং খোম্লাং অদুগী মৈ চংলবা ওইগদবনি); অমসুং ইনফেন্ট ফোর্মুলা অসিনি। পুম্নমক অসি কপ, চমচ নত্ত্রগা পালাদাই (paladai) কৌবা পীথক্নবা খুৎলাই, নত্ত্রগা হেলথ ফেসিলিটি অমদা হেলথ ৱার্কর অমনা শীজিন্নবা মেদিকেল ত্যুবশীং অসিগী মতেংনা পীথক্কদবনি।
মৈ চংলবা খোম্লাং হায়বসি শুমদোক্লবা খোম্লাং (অমুক নত্ত্রগা অনিরক পীথক্নবগী কোন্নবা চাং) অদু অপিকপা পাত্র অমদা হাপ্তুনা ঈশীং য়াউরবা শৌহন্নবা পাত্র অমদা লেপহন্দুনা শৌহনববুনি। অদুদগী শঙ্গোম অদু তরু তনানবা মখুম য়াউবা পাত্র অমদা ঈংথহল্লবা মতুংদা অঙাং অদুদা কপ অমগী মতেংনা পীথক্কনি। ত্রেন তৌরবা হেলথ ৱার্কর অমনা খোম্লাং শুমদোকপা অমসুং মৈ চংবগী মতাংদা মখা তানা লমজিং লমতাক পীবা য়াই।
হেক পোক্লবা মতুং খুদক্তা মমা অমসুং মচা অদু চপ মান্নবা কা অমদা লৈমিন্নবনা খ্বাইদগী ফৈ। করিগুম্বা মমা অমনা অঙাং অদু হোস্পিতাল নত্ত্রগা ক্লিনিক অমদা পোক্লবদি মহাক্কী মচা অদু নোংমদা পুং 24 মহাক্কী মনাক্তা থম্বগী হক লৈ। করিগুম্বা মহাক্না খোম্লাং ইনবা য়ারিবা ওইরবদি মহাক্কী অঙাং অদুবু ফোর্ম্যুলা নত্ত্রগা ঈশীং অমত্তা পীথক্তনবা হায়বা য়াই।
অয়াম্বা মমা খুদিংমক্না মায়পাক্না খোম্লাং ইনবীবা ঙম্মী। অঙাং অদুবু তোয়না খোম্লাং পীথকপনা শঙ্গোম হেন্না থোকহল্লি। অঙাং অদুবু নোংমদা, অয়ুক-নুমিদাংদা অমসুং পাম্লকপা খুদিংগী ওইনা য়ামদ্রবদা নিপাল্লক পীথকপা মথৌ তাই।
মমা অমগী মখোম্না অঙাং অদুনা পাম্লিবমখৈ খোম্লাং পুথোকই। করিগুম্বা অঙাং অদুনা হেন্না খোমচিংলবদি, খোম্লাং হেন্না পুথোকই। অয়াম্বা মমা খুদিংমক্না মখাদা পীরিবা ফিভমশীং অসি লৈবা মতমদা, মায়পাক্না খোম্লাং পীথকপা অমসুং খোম্লাং মতিক চানা পুথোকপা ঙম্মী:
- মহাক্না খোম্লাংখক্তা পীথক্লবা
- অঙাং অদু নুংঙাইবা পোজিসন অমদা লৈরবা অমসুং অঙাংদুগী মচিন্না খোম ফজনা চুপ্তুনা খোমদা ফজনা নপশিল্লবা
- অঙাং অদুবু মহাক্না পাম্লিবমখৈ অয়ুক-নুমিদাং য়াউনা তোয়না অমসুং শাংনা পীথক্লবা অমসুং মহাক্না থকপা লোয়দ্রিফাউবা খোমচিংহল্লবা। অঙাং অদুনা অতোপ্পা খোমদু চিংহন্দ্রিঙৈদা হান্নগীদু থকপা লোয়হনগদবনি।
অঙাং অদুবু অচুম্বা পোজিসন অমদা পম্বনা অঙাং অদুনা খোম অদু চিনবান্দা চুপ্পা অমসুং চিংবদা হেন্না কোমহল্লি।
খোম্লাং ইন্নবগীদমক্তা অঙাং অদু অচুম্বা পোজিসন অমদা লৈরে হায়বগী খুদমশীংদি:
- অঙাং অদুগী মকোক অমসুং মশা অদু পরিং অমদা লৈরবা
- অঙাং অদু মমা অদুগী মশাদা নপশিল্লবা
- অঙাং অদুগী মশা পুম্নমক অদু মমারোমদা ওনশিল্লবা
- অঙাং অদু তংদু লৈতারবা, হরাউরবা অমসুং খোমচিংলবা
অঙাং অদুবু চান্নদবা পোজিসন অমদা পম্বনা মখাদা পীরিবা অকায়বশীং অসি থোকহল্লকপা য়াই:
- নাবা অমসুং চেকখায়বা খোমজিনশীং
- অঙাং অদুনা খোম্লাং মতিক চানা ফংলোই
- অঙাং অদুনা থকউ য়ারোই
অঙাং অদু ফজনা নপ্নরে হায়বগী খুদমশীং:
- মমাগী খোমজিনগী অকোয়বদা লৈবা অমুবা উনশা (areola) অদু অঙাংগী মচিনবানগী মখাদগীদি মথক্তনা হেন্না উগনি
- অঙাং অদুগী মচিনবান্দু লাউনা কাথোক্কনি
- অঙাং অদুগী মখাথংবা মচিনবান অদু মপান থোরক্কনি
- অঙাং অদুগী মখদাং অদুনা মমাগী মখোম অদুদা থেংগনি
অঙাং অদুনা ফজনা খোমচিংলি হায়বগী খুদমশীং:
- অঙাং অদুনা শাংনা কন্না চিংগনি
- খোমচিংবা মতমদা মখজাই অদু কোয়রোক কোইগনি
- অঙাং অদুনা থকপা লোয়রবা মতুংদা খোম অদু থাদোক্কনি
মহৌশানা, মমা অদুনা খোম্লাং পীথক্লিঙৈদা মহাক্কী মখোম অদুদা অনাবা অমত্তা ফাউনদে।
পোকপদগী হৌনা অঙাং অদুনা পাম্লিবমখৈ খোম্লাং ইনবীগদবনি। অঙাং অমবু অয়ুক-নুমিদাং অনিমক্তা পুং 24গী মনুংদা য়ামদ্রবদা নিপাল্লক্তি পীথক্কদবনি। করিগুম্বা নৌনা পোক্লিবা অঙাং অদুনা খোম্লাং থক্লবা মতুংদা পুং অহুমদগী হেন্না তুম্লবদি মহাকপু তপ্না হৌদোকপীদুনা খোমদু পীশিনবা য়াই।
কপ্পা হায়বসি অঙাং অদুনা অতৈ চান-থক্নবগী মথৌ তারে হায়বগী খুদম নত্তে। মহৌশানা মসিনা খংনহল্লিবসি অঙাং অদুবু পমখৎপীনবা, দাইএপর শিন্দোকপীনবা নত্ত্রগা য়াম্না শামনবা নত্ত্রা ঈংমনবা ওইরে হায়বনি। অঙাং খরদি থেম্নবগীদমক্তা খোমচিংহনবা মথৌ তাই। হেন্না খোমচিংবনা খোম্লাং হেন্না পুথোকই অমসুং মসিনা অঙাং অদু মপুক থলহনবদা মতেং পাংই। করিগুম্বা অঙাং অদু য়াম্না কপ্লবা অমসুং পিথক্লবা অমসুং থেম্লবা ফাউবদা কপ্পা ফত্ত্রবদি মমা অদুনা অহেনবা খোম্লাং ইনবগী সপোর্ট মথৌ তাই নত্ত্রগা অঙাং অদু মশা নুংঙাইরমদবা য়াই। ত্রেন তৌরবা হেলথ ৱার্কর অমা তান্নগদবনি।
পেসিফায়রশীং, দম্মিশীং নত্ত্রগা বোটলশীং শিজিন্নবনা অঙাংদুগী পুন্সিগী অহানবা থাশীংদা খোম্লাং পীথক্লিবদুদা শোয়হল্লকপা য়াই মরমদি ময়াম অসিগী খোমচিংবগী মওং অসিগা মমাদগী খোমচিংবগা খেৎনৈ। মসিনা খোমচিংবগী মতম হন্থহন্দুনা শঙ্গোম পুথোকপা হন্থহল্লকপা য়াই। পেসিফায়র অমসুং বোটলশীংগী মচিন অদু মোৎলম্বা য়াই অমসুং মদুনা অঙাং অমনা নারকপগী রিস্ক লৈহল্লি।
খোম্লাং মতিক চানা থোক্ত্রে হায়না কিজবা মমাশীংনা তোইনা মখোয়গী মচাশিঙবু অহানবা থা খরদুদা অতোপ্পা চিঞ্জাক নত্ত্রগা মহিশীং পীজ-পীথক তৌঈ। মসিনা অঙাং অদুবু তোয়না খোমচিংহন্দে মরমসিদগী খোম্লাং অসি হন্থনা থোকহল্লি। করিগুম্বা মমা অদুনা মহাক্কী মচা অদু অতৈ চিঞ্জাক নত্ত্রগা মহি-মনাইশীং পীজদ্রবা অমসুং করিগুম্বা মহাক্না তোয়না খোম্লাং ইনবীরবদি মমা অদুনা খোম্লাং হেন্না পুথোক্কনি।
মমাশীংদা মখোয়না থা 6কী মখাদা লৈরিবা মখোয়গী অঙাংশীং অদু খোম্লাংখক্তনা ফজনা মবুক থলহনবা য়াগনি হায়বসিগী থাজবা থমহনবা তাই অমসুং মখোয়দা মতৌ করম্না তৌগদগে হায়বদু উৎপা তাই। মমা পুম্নমক্তা মরুওইনা খোম্লাং ইনবদা কনফিদেন্স লৈজদবশীংবু অঙাং অদুগী মপা অমসুং মখোয়গী ইমুং মনুংশীং, য়ুমথংনবশীং, মরুপ-মপাংশীং, হেলথ ৱার্করশীং, এমপ্লোয়রশীং অমসুং নুপীগী ওর্গানাইজেসনশীং শৌগৎপীবা অমসুং পুক্নিং থৌগৎপীবা মথৌ তাই। সিজরিয়াননা অঙাং পোকখ্রবা মমা অমনা মহাক্কী মচা অদু খোম্লাং ইনবা হৌনবা অহেনবা মতেং মথৌ তাবা য়াই।
খোম্লাংনা য়োকপগী কান্নবশীংগী মতাংদা হৈ-শীংলবা বার্থ এটেন্দেন্টশীংনা ময়ামদা খংহনবা অমসুং লৌশীং তাহনবা য়াই। মখোয়না মমাশীংবু সপোর্ট তৌদুনা খোম্লাং পীথকপা হৌনবা অমসুং চত্থনবা অমসুং মপা অমসুং অতৈ ইমুং মনুংগী মীওইশীংবু খোম্লাং পীথকপা অসি অঙাংগী পুন্সিবু কনবীগদবা মহৌশাগী ওইবা অমসুং মচি ওইহনগদবা থবক অমনি হায়বা খংহনগদবনি।
খোম্লাং পীথকপনা অঙাংশীং অমদি পুংকক চাউরবা অঙাংশীংবু শাথীবা অনাবশীংদগী ঙাকথোকপদা মতেং পাংই। মসিনা মমা অমসুং মচা অনিগী মরক্তা অখন্নবা মরি অমা শেম্মী।
খোম্লাং অসি অঙাং অমগী ‘অহানবা ইমুনাইজেসন’ অমনি। মসিনা দাইরিয়া, নাকোং অমসুং থবাক্কী ইনফেক্সনশীং অমসুং অতৈ হকশেলগী প্রোব্লেমশীংদগী ঙাকথোকপদা মতেং পাংই। অহানবা থা তরুক্কী ওইনা খোম্লাংখক্তং পীথকপা অমসুং অনিশুবা চহি অমসুং মদুদগী হেনবদুনা অতৈ চিঞ্জাকশীংগা লোয়ননা খোম্লাং পীথকপা মখা চত্থরবদি প্রোতেক্সন অসি খ্বাইদগী হেল্লি। খোম্লাংনা পীরিবা প্রোতেক্সন অসি অতৈ শঙ্গোম, চিঞ্জাক নত্ত্রগা সপ্লিমেন্ট অমত্তনা পীবা ঙমদে।
খোম্লাং পীথকপনা মমা অমসুং মচা অমবু নক্নবা, নুংশিনবা মরি অমা লৈহল্লি। নক্না থম্বীবা অমসুং পুক্নিং চংবীবনা অঙাংশীংদা সেক্যুওর ওইহনবা অমসুং নুংশিবা হেলহল্লি অমসুং মসি মখোয়না ইনখৎপা অমসুং চাউখৎপদা য়াম্না মরুওই।
মপা অমসুং অতৈ ইমুংগী মীওইশীংনা মমা অদুবু মহাক্না অঙাংদা খোম্লাং ইল্লিঙৈদা তুমিন্না পোত্থাদুনা লৈনবা পুক্নিং থৌগত্তুনা মতেং পাংবীবা য়াই। মখোয়না মমা অদুবু মতিক চাবা মচি ওইবা চিঞ্জাক পীজদুনা অমসুং ইমুং মনুংগী থবক ইনখাংদা মতেং পাংশিন্দুনা অমসুং পুংকক চাউরবা অঙাংশীং অদু য়েংশিনবীদুনা মতেং পাংবীবা য়াই।
বোটলনা পীথকপা অমসুং খোম্লাংগী মহুৎশিনবা হায়বদি ইনফেন্ট ফোর্ম্যুলা নত্ত্রগা শা-ষনগী শঙ্গোম পীথকপনা অঙাং অদুগী হকশেলদা অকিবা লৈহল্লি। করিগুম্বা নুপী অমনা মহাক্কী মচা অদু খোম্লাং ইনবীবা ঙমদ্রবদি, অঙাং অদুবু সুমদোক্লবা খোম্লাং নত্ত্রগা করিগুম্বা মথৌ তারবদি ক্বালিটি লৈবা খোম্লাংগী মহুৎশীনবা য়াবা অমনা কপতা হাপ্তুনা মেনশীনবীবা য়াই।
খোম্লাং ফংদবা অঙাংশীংনা মমাগী খোম্লাংদগী ফংলিবা এন্টিবোদিশীং অমসুং অতৈ কম্পোনেন্টশীংনা পীরিবা প্রোতেক্সন অদু ফংদে। অঙাংশীং অসিদা দাইরিয়া অমসুং শ্বর হোনবগী অমসুং নাকোংগী ইনফেক্সনশীং নারকপা য়াবগী চাং ৱাংই। দাইরিয়া অমসুং ন্যুমোনিয়াগুম্বা শ্বর হোনবগী ইনফেক্সনশীং অসি পীক্লিবা অঙাংশীং অমসুং পুংকক চাউরবা অঙাংশীংদা য়াম্না খুদোংথীনীঙাই ওইবা য়াই।
করিগুম্বা (1) ঈশীং অসি য়াম্না কা হেন্না য়ামদনা নত্ত্রগা কা হেন্না হাপ্লবা, (2) ঈশীং অদুনা শাফবা সোর্স অমদগী ওইদ্রবা অমসুং/নত্ত্রগা (3) বোটল অমসুং মচিনশীং অদু ফজনা শেংদোক্ত্রবদি খোম্লাংগী মহুৎশিনবশীং অসি অঙাং অদুদা পীজবনা চাউজন থীহনবা নত্ত্রগা নাহল্লকপা য়াই। খোম্লাংগী মহুৎশীনবা পাউদরশীং অসিদা অনাবা ওইহল্লকপা য়াবা মাং-তাকনিঙাই ওইবা বেক্টেরিয়া য়াউবা য়াই। ষ্টদিশীংনা তাক্লি মদুদি খোম্লাংগী মহুৎশিনবশীংনা য়োকপা অঙাংশীং অসিনা খোম্লাংনা য়োকপা অঙাংশীংগা চাংদম্নবদা অঙাং ওইরিঙৈগী ওবেসিটি অমসুং থম্মোইগী লায়নানচিংবা ক্রোনিক ওইবা অনাবশীং কোন্না নারকপা য়াবগী রিস্ক লৈ।
অঙাং অদু খোম্লাংগী মহুৎশিনবশীংনা য়োকপা হায়বসি শেল য়াম্না চংবা য়াই অমসুং করিগুম্বা মমা মপা অদুনা ক্বালিটি লৈবা খোম্লাংগী মহুৎশিনবশিংদু মরাং কায়না লৈবা ঙমদ্রবদি মদুনা রিস্ক হেনহল্লি। খুদম ওইনা, অঙাং অমা অহানবা থা তরুক পীজনবা ইনফেন্ট ফোর্ম্যুলা কিলোগ্রাম 20 (টিন 40 রোম) মথৌ তাই। ত্রেন তৌরবা হেলথ ৱার্করশীংনা মমা মপা পুম্নমক্তা খোম্লাংগী মহুৎশীনবশীং শিজিন্নবদা চংগদবা শেলগী মতাংদা খংহনগদবনি।
করিগুম্বা অঙাং অদু ফোর্ম্যুলানা য়োকপা তারবদি, থক্নবা ঈশীং অদু অহানবদা শৌহনবা হায়বসি মরুওই অমসুং মদুগী মতুংদা পাউদর ফোর্ম্যুলা অদুদা অশাবা ঈশীং অদু হাপচিনগদবনি। ঈশীং অদু ঈংথহল্লবা মতুংদা হাপচিল্লোইদবনি। য়ানশিনবগী মওং অদু চেক্সিন্না ইনগদবনি। মসিনা ফোর্ম্যুলা অমসুং শাফবা ঈশীং অদুগী চাং অদু চান্নহল্লি অমসুং প্রোসেস অদু হায়জেনিক ওইহল্লি। অঙাং অদুদা ফোর্ম্যুলা অদু পীদ্রিঙৈদা মমা, মপা নত্ত্রগা শেন্নরিবা অতৈ মীওইশীংনা মদু কা হেন্না শাদ্রব্রা হায়বদু য়েংগদবনি।
শা-ষনগী শঙ্গোম অমসুং ইনফেন্ট ফোর্ম্যুলা অসি করিগুম্বা রুম টেম্পেরেচর (সেলসিয়স দিগ্রি 20–25 রোম) অমদা পুং অনিদগী হেন্না থম্লবদি ফত্তবা ওই। খোম্লাংদি রুম টেম্পেরেচরদা পুং নিপাল ফাউবা ফনা থম্বা য়াই। তশেংনা শঙ্গোম মখল পুম্নমক তরু-তনানবা, মখুম য়াউবা পাত্র অমদা নত্ত্রগা রেফ্রিজরেটরগুম্বা অমদা শাফবা মওংদা থমজিনবনা হেন্না ফৈ।
বোটলগী মহুত্তা কপতা পীথকপনা হেন্না শাফৈ মরমদি কপতি শাপোন অমসুং ঈশীংনা কোম্না শেংদোকপা য়াই। কপতা পীথকপা মতমদা পীথক্লিবা মীওই অদুনা অঙাং অদুবু পম্বীবা মথৌ তাবা মরম্না, অঙাং অদুনা মথৌ তারিবা কন্টেক্ট অমসুং ষ্টিমুলেসন খরদি ফংহল্লি। কপতা পীথকপনা খোমচিংবদসু প্রোব্লেম থোকহন্দে।
খোম্লাং হকথেংননা পীথকপা য়াদবা অঙাং অমগীদমক্তদি মমাগী শুমদোক্লবা খোম্লাং অদু শেংনা চামথোক্লবা মখা লাউবা কপ অমদগী পীথকপসিনা খ্বাইদগী ফৈ। পোকপদা ঙাইরিবা অঙাংফাউবা মখা লাউবা কপ অমনা পীথকপা য়াই। করিগুম্বা অঙাং অমবু মচি ওইবা মতিক চাবা খোম্লাংগী মহুৎশিনবা অমা পিথকপা মথৌ তারবদি অঙাং অদুদা কপনা পীথক্কদবনি।
করিগুম্বা নুপী অমা HIV পক্লবদি মহাক্কী মচা অদুদা মহাক্না খোম্লাং পীথকপনা লায়না অদু পকহন্নবগী মচাক ওই। অহানবা থা তরুক্কী মনুংদা, করিগুম্বা অঙাং অদু খোম্লাংখক্তনা নত্তনা খোম্লাং অমসুং অতৈ মহি অমসুং মপংনা য়োকপা ওইরবদি রিস্ক অদু অমক্কসু হেন্না চাউই। মরম অদুনা অহানবা থা তরুক অদুদি করিগুম্বা ওইথোকপা য়াদবা অমসুং খোম্লাংগী মহুৎশিনবা (ইনফেন্ট ফোর্ম্যুলা) পীথকপদা শাফবা নত্ত্রবদি মমাগী খোম্লাংখক্তনা য়োকপীগদবনি।
HIV টেষ্ট তৌবা, লায়েংবা অমসুং কাউন্সেলিং তৌবা
HIV চংলম্বা য়াই হায়না খনবী মীরোনবী নুপী অমসুং নৌনা মমা ওইরিবশীংনা HIV টেষ্ট তৌনবা অমসুং কাউন্সেলিংগীদমক ত্রেন তৌরবা হেলথ ৱার্কর অমগা তান্নগদবনি। HIV পোজিটিভ ওইরবা নুপীশীংবু মতৌ করম্না HIV অদু মীরোল্লিঙৈদা, অঙাং পোকপদা নত্ত্রগা খোম্লাং ইনবদা মহাক্কী মচাশীংদা চংবা য়াবগী রিস্ক অদু হন্থহনগদগে হায়বগী মতাংদা তাকপীগদবনি। মখোয়না করম্না লায়েং চত্থগনি অমসুং মশামক্কী চেক্সিন থৌরাং লৌগদগে হায়বদুসু মখোয়দা পাউতাক পীগদবনি অমসুং সপোর্ট তৌবীগদবনি।
ত্রেন তৌরবা হেলথ ৱার্কর অমনা HIV-পোজিটিভ ওইরবা নুপীশীংদা HIV ইনফেক্সন তৌরবা মীওইশীংগীদমক পীরিবা এন্টিরেত্রোভাইরেল থেরাপী (ART) হায়রিবা হিদাক চবুন অসিগী মরমদা ইনফোর্মেসন পীগদবনি। ART অসিনা HIV অসি মমাদগী মচাদা লৌনবগী রিস্ক অসি হন্থহনবদা মতেং পাংই অমসুং মমা অদুবু হকচাং ফনা থম্বদা মতেং পাংই।
হেলথ ৱার্কর পুম্নমক্না মখোয়গী লোকেল ক্লিনিক্তা HIV টেষ্টিং অমসুং ART অসি ফংব্রা হায়বদু খংদোক্কদবনি। মসিগী অমসুং অতৈ মরি লৈনবা সর্ভিসশীংগী মতাংদা মখোয়না মীরোনবী নুপিশীং অমসুং নৌনা মমা ওইরিবীশীংদা ইনফোর্মেসন পিগদবনি।
রিস্কশীং এসেস তৌবা অমসুং করি তৌবা য়াবগে হায়বদু খংদোকপা
HIV-পোজিটিভ ওইবা মমা অমবু কাউন্সেল তৌগদবনি অমসুং করম্বা ওপশননা মহাক্কী অঙাং অদুবূ পীজ-পীথক তৌবদা খ্বাইদগী চান্নগদগে অমসুং মহাক্কী ওইনা খুদোংচাগদগে হায়বদু লেপ্পা ঙমজনবা ইনফোর্মেসন পীগদবনি। HIV-পোজিটিভ ওইরবা মমা অদুনা মখাগীশীংসি খংজিনগদবনি:
- করিগুম্বা মহাক্না অহানবা থা তরুক অদু খোম্লাংখক্তং পীথক্লবদি মদুনা মহাক্কী মচা অদুগী নাবা, চাউজন থীবা অমসুং শিবগী রিস্ক হন্থহনগনি।
- করিগুম্বা মহাক্না ইনফেন্ট ফোর্ম্যুলাগূম্বা খোম্লাংগী মহুৎশিনবশীং শিজিন্নরবদি মহাক্না খোম্লাং ইনবদগী লৌনগদবা HIV ইনফেক্সন অদু লৈরোই।
- খোম্লাং ইনবগী মতম পরিং অদু তেনশীনহনবনা ইনফেক্সন অদু অঙাং অদুদা লৌনহনবা য়াবগী রিস্ক হন্থহনবা ঙমগনি।
HIV ইনফেক্ট তৌরবা মমা অমগী মচাগীদমক্তা খ্বাইদগী চুনবা পীজ-পীথক তৌনবগী ওপশন অসি মীওই অদুগী পুন্সিগী ফিভমগী মখা পোল্লি। মমা অদুনা ত্রেন তৌরবা হেলথ ৱার্কর অমগা তান্নদুনা রিস্কশীং অদু এসেস তৌবা মথৌ তাই। HIV ইনফেক্ট তৌরবা মমা অমনা (1) খংনা ফিরেপ অমা লৌবা ঙম্নবগীদমক মহাক্না মথৌ তারিবা ইনফোর্মেসন লৌনবগী অমসুং (2) মহাক্কী ফিরেপ অদু চৎনহনবদা মথৌ তারিবা সর্ভিস অমসুং সপোর্ট পুম্নমক লৌনবগী হক লৈ।
অঙাংদা পীজ-পীথক তৌবগী ওপশনশীং
অহানবা থা তরুকতা:
- অঙাং অদুবু ইনফেন্ট ফোর্ম্যুলা (খোম্লাংগী মহুৎশীনবা) শিজিন্নদুনা য়োকপা হায়বসি মদু চৎনবা য়ারবা, লৈবা ঙম্লবা অমসুং মমা অমসুং মচাগীদমক্তা শাফরবা মতমদতা খন্নগদবনি। করিগুম্বা ফিভমশীং অসি লৈরবা মতমদতা অঙাং অদু ক্বালিটি লৈবা খোম্লাংগী মহুৎশিনবা অমখক্তনা খোম্লাং নত্ত্রগা অতৈ চিঞ্জাকশীং য়াউদনা অহানবা থা তরুক অদু পীথকপা য়াই। মসিনা খোম্লাং পীথকপদগী মচা অদুদা HIV লৌনগদবদু থীংবা ঙম্মী।
- করিগুম্বা HIV-পোজিটিভ ওইবা মমানা খোম্লাং ইনবীগে হায়না লেপ্লবদি মহাক্কী অঙাং অদুবু খোম্লাংখক্তনা, শঙ্গোম নত্ত্রগা অতৈ অতোপ্পা মহি-মনাইশীং য়াউদনা অহানবা থা তরুক অদু পীথক্কদবনি। অহানবা থা তরুক অদুদা খোম্লাংখক্তং পীথকপনা, খোম্লাং অমসুং অতৈ মহি-মপংশীং অনিমক পীথকপদগীদি (‘য়ান্নদুনা পীজবা’) অঙাং অদুদা HIV ইনফেক্সন লৈহনবগী রিস্ক হন্থৈ।
- অহানবা থা তরুক অদুদা, অঙাং অদুদা য়ান্নদুনা পীজবনা HIV চংহনবগী রিস্ক হেনগৎহনবদা নত্তনা দাইরিয়া অমসুং ন্যুমোনিয়া অমসুং মচি কাদবগুম্বা অনাবশীং থোকহল্লি অমসুং শিবগী রিস্ক হেনগৎহল্লি।
থা তরুক্কী মতুংদা:
- অঙাং পুম্নমকপু মখোয়না চাউখৎলকপদা চংবা মচি ওইবা চিঞ্জাক্কী মথৌ তাবশীংদু ফংবা ঙম্নবা অতৈ চিঞ্জাকশীং পীজবা হৌগদবনি।
- অহানবা থা তরুক্তা মখোয়গী অঙাংশীং খোম্লাংশীংদনা য়োকপা নুপীশীংনা মখোয়গী অঙাংশীং অদু করিগুম্বা ইনফেন্ট ফোর্ম্যুলা অমসুং অতৈ শঙ্গোম অমসুং চানবা চিঞ্জাক য়াউনা শাফবা মহুৎশিনবা চিঞ্জাকশীং পীজনবগী ফিভম হেক লৈত্রিফাউবা খোম্লাংগা লোয়ননা অতৈ চিঞ্জাকশীংসু মখা তানা পীজগদবনি। মতিক চাবা মচি ওইবা চিঞ্জাক অমসুং শাফবা দাইটশীং অমুকপু পীজবা ঙমলবদি, খোম্লাং ইনবা লেপ্পীগদবনি।
অতোপ্পা মরুওইবা ইনফোর্মেসন
কাউন্সেলিংগী মতমদা, HIV পক্লবী মীরোনবী নুপী নত্ত্রগা নৌনা মমা ওইরিবী অমদা মহাক্কী অঙাং অদুদা মতিক চাবা মচি ওইবা অমসুং শাফবা চিঞ্জাক অমা খোম্লাং য়াউদনা পীবা ঙমগদ্রা হায়বদু লেপ্পদা মতেং পাংবীগদবনি। এসেসমেন্ট অসি অমুকখক্তা নত্তনা হায়বদি অঙাং অদু পোকত্রিঙৈদতা নত্তনা খোম্লাং ইল্লিঙৈ মতমদসু ত্রেন তৌরবা হেলথ ৱার্কর অমগী মতেংগা লোয়ননা পাংথোকপীগদবনি।
করিগুম্বা মমা অদুনা অশেংবা ঈশীংনা মওং চুম্না অমসুং হায়জেনিক ওইনা শেম-শারবা খোম্লাংগী মহুৎশীনবা চিঞ্জাক অমা মতিক চানা পীজবা ঙমগনি হায়না থাজবা ঙম্লবদি মহাক্না খোম্লাং ইনবদু পুমতোক তোক্তুনা খোম্লাংগী মহুৎশিনবদু শিজিন্নবা হৌবা য়াই। খোম্লাংগী মহুৎশিনবদু পীজনবা শেম-শাবদা শাফনা অমসুং তরু তনান্না পাংথোকহন্নবগীদমক ত্রেন তৌরবা হেলথ ৱার্কর অমনা লমজিং লমতাকপীগদবনি।
মশাগী HIV ষ্টেটস খংজদবা নৌনা মমা ওইরবী অমনা মহাক্কী মচাদু খোম্লাংখক্তনা অহানবা থা তরুক অদু পীথকপীগদবনি অমসুং চহি অনি অমসুং মসিগী মতুংদা খোম্লাং অমসুং অতৈ মচি ওইবা মহি-মপংশীংগা লোয়ননা মখা চত্থবীগদবনি।
HIV-পোজিটিভ ওইরে হায়না কনফার্ম তৌরবা অঙাংশীংদি খোম্লাংগী কান্নবশীং ফংবা ঙম্নবা খোম্লাং পিথক্কদবনি।
মশাগী ময়ুমদগী লাপ্না থবক তৌবী নুপী অমনা মহাক্কী মচা অদুদা লেপ্তনা খোম্লাং পীথকপা য়াই। মহাক্না অঙাং অদুগা লৈমিন্নরিঙৈ মতমদা য়ারিবমখৈ খোম্লাং ইনবীগদবনি অমসুং মখোয় অনি লাপথোক্নবা মতমদনা মশাগী খোম্লাং অদু শুমদোক্তুনা থমলমদুনা অতোপ্পা শেন্নরিবা মীওই অমদা অঙাং অদু তরু তনান্না অমসুং শাফবা মওংদা পীথকপা য়াই।
করিগুম্বা মমা অমনা মহাক্কী থবক মতমদা মচা অদুগা লৈমিন্নবা ফংদ্রবদি মখোয় অনি লৈমিন্নবা মতমদা খোম্লাং তোইনা ইনবীগদবনি। তোইনা খোম্লাং ইনবীবনা মঙোন্দা খোম্লাং থোকপা লেপহল্লোই।
করিগুম্বা নুপী অমনা মহাক্কী থবক মফমদা খোম্লাং ইনবীবা য়াদ্রবদি মহাক্না মহাক্কী খোম্লাং অদু থবক্কী মতমদা অনি নত্ত্রগা অহুম্লক শুমদোক্তুনা রেফ্রিজরেটরদা থম্বা য়াই নত্ত্রগা তরু তনানবা, মখুম খুম্বা পাত্র অমদা রুম তেম্পেরেচরদা পুং নিপান ফাউবা থম্বা য়াই। শুমদোক্লবা খোম্লাং অদু অতোপ্পা শেন্নবা মীওই অমনা তরু তনানবা কপ অমদগী অঙাং অদুদা পীথকপা য়াই।
ইমুং মনুংশীং অমসুং কম্যুনিতিশীংনা এমপ্লোয়রশীংদা শেল পীবা মেটরনিটি লিভ, অঙাং থম্ফমশীং অমসুং খোম্লাং পীথক্নবা নত্ত্রগা শুমদোক্নবা অমসুং মদুবু থমজিন্নবা চানবা মফম অমসুং মতম পীনবা পুক্নিং থৌগৎপীবা য়াই। মফম অদু তরু-তনানবা, শাফবা অমসুং প্রাইভেট ওইগদবনি। মদুদা খুৎ-শা অমসুং কোল-লিকশীং চামথোক্নবগীদমক অশেংবা ঈশীং ফংবা ওইগদবনি।
থা 6 শুরবা মতুংদা, অঙাংশীংনা চাবা হৌরক্লবা মতুংদা খোম্লাং অসি চহি অনি নত্ত্রগা হেল্লবা ফাউবা মখা তানা পীথকপা য়াই মরমদি মসি অনাবশীংদগী ঙাকথোক্নবা ন্যুত্রিসন, এনর্জিগী মরুওইবা সোর্স অমনি।
অঙাংশীং অদুনা থা 6 শুরবা মতুংদা অহেনবা চিঞ্জাকশীং চাবা হৌরক্লবা মতুংফাউবদা খোম্লাং অসি এনর্জি, প্রোটিন অমসুং ভিটামিন A অমসুং আইরনগুম্বা ন্যুত্রিএন্টশীংগী মরুওইবা ফংফম অমা ওই। অঙাং অমবু খোম্লাংনা হেক য়োক্লিবমখৈ অঙাং অদুবু লায়না কয়াদগী ঙাকথোকপদা খোম্লাংনা মতেং পাংই।
মমা অমনা মহাক্কী অঙাং অদুবু চহি অনিফাউবা অমসুং মহাক অমসুং মহাক্কী মচা অদুনা পাম্লিবমখৈ পীথক্নবা রেকমেন্দ তৌই। খোম্লাং পীথকপনা মপুক্নিং নুংঙাইতবা অঙাং অমবু নুংঙাইহনবা ঙম্মী অমসুং মসি অঙাং অমনা নারিঙৈ মতমদা মবুক থলহন্নবগী মরুওইবা হৌরকফম অমা ওই।
সোর্স: UNICEF


text:
চাইল্ডলাইন 1098 সর্ভিস
তোপিক অসিনা চাইল্ডলাইন 1098 সর্ভিসশীংগী মতাংদা ইনফোর্মেসন পিরি।
1098 টেলে হেল্পলাইন মোদেল
চাইল্ডলাইন হায়বসিনা চহি অমদা নুমিৎ 365, নোংমদা পুং 24গী ওইনা খুদোংথীনিঙাই ওইবা অঙাংশীংগীদমক মতম পুম্নমক্তা লেপ্পিরিবা মরুপ-মপাং ওইবা ‘ইচে’ নত্ত্রগা মীনুংশী লৈবা ‘তামো’ অদুবু খংহল্লি।
লৈবাক অসিদা লৈরিবা অঙাং মিলিয়ন কয়াগী আশা ওইবা ফোন নম্বর অমা ওইরিবা, চাইল্ডলাইন অসি মতেং মথৌ তারিবা অঙাংশীংগীদমক হাংদোকপা ইন্দিয়াগী অহানবা পুং 24গী ওইবা, লেম্না ফংবা, ইমর্জেন্সি ফোন সর্ভিসনি।
নহাক অসি মপুং-মরৈ ফারবা নত্ত্রগা অঙাং অমা ওইরবসু নহাক্না ঐখোয়গী সর্ভিস ফংনবগীদমক টোল ফ্রি নম্বর ওইরিবা 1098দা দাইল তৌবা য়াই। ঐখোয়না অঙাংশীং ইমর্জেন্সি ওইবা মথৌ তাবশিং পীবতা নত্তনা মখোয়গী অশাংবা মতমগী ওইবা য়েংশিন থৌরাং অমসুং রিহেবিলিতিসনগীদমক সর্ভিস কয়াদা লিঙ্ক তৌবীগনি। অসিগুম্বা ফোনগী খুত্থাংদা ঐখোয়না হৌজিক ফাউবদা অঙাং মিলিয়ন অহুমগী মথক্তা পাউ ফাউনখ্রে।
চাইল্ডলাইন অসি মিনিষ্ট্রি ফোর ৱুমেন এন্দ চাইল্ড দিভেলপমেন্ট, গবর্ণমেন্ট ওফ ইন্দিয়া ষ্টেট গবর্নমেন্টশীং, NGOশীং, অন্তর্জাতিগী ওর্গানাইজেসনশীং, কোর্পোরেট সেক্টর, মরি লৈনবা মীওই অমসুং অঙাংশীংগা পুনশিন্নহল্লিবা ফম্বাক অমনি।
চাইল্ডলাইননা মরুওইনা অঙাং পুম্নমক্কী অধিকার ঙাক-শেনবগী থবক তৌই। অদুবু মসিগী অখন্নবা মীৎয়েংদি য়েংশিনবীবগী অমসুং ঙাক-শেনবীবগী মথৌ তারিবা মরুওইনা শাফদবা সেক্সনশীংগী অঙাং পুম্নমক্তা থম্লি। শাফদবা সেক্সনশীংগী মনুংদা মখাগীশীংসি চল্লি:
- লম্বী-শোরোক্তা মথন্তা লৈবা লম্বীগী অঙাংশীং অমসুং নহাশিং
- অনওর্গানাইজ অমসুং ওর্গানাইজ সেক্টরশীংদা থবক শুরিবা অঙাং থবক শুবশীং
- য়ুমগী মতেং পাংবা মীওইশীং মরুওইনা নুপীমচা থবক শুবিশিং
- ইমুংদা, স্কুলদা নত্ত্রগা ইনষ্টিট্যুসনশীংদা ফিজিকেল / সেক্সুএল / ইমোসনেল ওইনা শোকহল্লবা অঙাংশিং
- পুক্নিংগী ওইবা ঙাক্লৌ অমসুং লমজিং মথৌ তারিবা অঙাংশীং
- কম্মর্সিএল সেক্স ৱার্করশীংগী অঙাংশীং
- মশা য়োনবা কারবারনা শোকহল্লবা অঙাংশীং
- অঙাং য়োনবগী কারবারনা শোকহল্লবা মীওইশীং
- মমা-মপাশীং নত্ত্রগা গার্জিয়ানশীংনা হুন্দোকপীরম্লবা অঙাংশীং
- মাংলবা অঙাংশীং
- য়ুমদগী চেনখ্রবা অঙাংশীং
- সবষ্টেন্স অব্যুজনা শোকহল্লবা অঙাংশীং
- মীমান্নদ্রবা অঙাংশীং
- আইনগী চৈথেং ফংলবা অঙাংশীং
- ইনষ্টিট্যুসনশীংদা লৈবা অঙাংশীং
- ৱাখল চোয়রবা অঙাংশীং
- HIV/ AIDSনা শোকহল্লবা অঙাংশীং
- কনফ্লিক অমসুং দিজাষ্টরনা শোকহল্লবা অঙাংশীং
- পোলিটিকেল রেফ্যুজি অঙাংশীং
- ক্রাইসিস লৈবা ইমুংগী অঙাংশীং
চাইল্ডলাইনগী ভিজন
অঙাং পুম্নমক্কী অধিকার অমসুং ঙাক-শেনবা পীগনি হায়না থাজবা পীরবা অঙাংগা মরুপ-মপাং ওইবা লৈবাক অমা।
চাইল্ডলাইন ইন এক্সন
চাইল্ডলাইনগী এক্টিভিটিশীংগী মনুংদা মখাগীসি চল্লি।
- চাইল্ডলাইন টিমনা ফোন ওকই অমসুং পাউখুম পী।
- ক্রাইসিস ইন্টরভেনসন তৌই।
- হকথেংননা মতেং পাংই: মেদিকেল, চংফম, তুহৎপীবদগী ঙাকথোকপা, ময়ুমদা হনবা, শীবা, মাংখিবা অঙাং, ইন্টেন্সিভ কাউন্সেলিংদা।
- ফোনদা: ইমোসনেলগী ওইবা সপোর্ট অমসুং গাইদেন্স, ফোন তৌরক্লিবা মীওইদুদা ইনফোর্মেসন অমসুং সর্ভিসকী মতেং পীবা, চাইল্ডলাইনগী মতাংদা ইনফোর্মেসন, সাইলেন্ট ওইবা কোলশীং
- অশাংবা মতমগী ওইবা রিহেবিলিটেসন
- অঙাংদুগী ইমর্জেন্সি ওইবা মথৌ তাবশীং পাংথোক্লবা মতুংদা, চাইল্ডলাইননা অঙাং অদুগী মহৈ তম্নবা, ত্রেদ অমা হৈহনবা, য়ুমদা হলহন্নবগী ওপশনশীং থীদোকই। অঙাং অদুগী ফিরেপ্তা য়ুম্ফম ওইদুনা, চাইল্ডলাইননা অঙাং অদুবু সহর অদুদা লৈবা চুনবা ওর্গানাইজেসন অমদা লিঙ্ক তৌই।
চাইল্ডলাইন টুদে
চাইল্ডলাইন অসি চাইল্ড রাইটস কনভেনসনগী পাউখুমনি। চাইল্ডলাইন অসি অঙাংগা মরি লৈনবা ইসুশিংদা থবক তৌরিবা তোঙান-তোঙানবা NGOশীংদা মতেং পাম্লিবা অঙাংশীংবু কনেক্ট তৌনবা পোইন্ট অমগী ৱিন্দোগুম্না উই। চাইল্ডলাইননা অঙাংগা মরুপ-মপাং ওইবা সর্ভিসশীং মখোয়না পাম্বা মতমদা, য়েংশিনবীবা অমসুং ঙাক-শেনবীবগী মথৌ তারবা অঙাং পুম্নমক্তা ফংহন্নবগী থবক তৌই অমসুং মখোয়গা মরি লৈনবা ফিরেপশীংদা শরুক য়ানবা পুক্নিং থৌগৎলি।
লম্বীদা লৈবা অঙাংশীংগী টোল ফ্রি টেলে-হেল্পলাইন অসি ইন্দিয়াদা লৈবা তাউন অমসুং সহর 372 দা ওপরেট তৌরিবা নেসনেল চাইল্ড প্রোটেক্সন সর্ভিস অমগী থাক য়ৌরে।
সোর্স :http://www.childlineindia.org.in/


text:
অঙাংশীংগীদমক POCSO ই-বোক্স
তোপিক অসিনা অঙাংশীংগী POCSO ই-বোক্স খোংথাংগা মরি লৈনবা ইনফোর্মেসন পীরি। ভারত্তা অঙাংশীং মায়োক্তা চত্থরিবা ওফেন্স
ৱাহৌদোক
অঙাংশীংগী মায়োক্তা চত্থবা সেক্সুএল ওফেন্সশীং অসি য়াম্মী অদুবু অপিকপা পর্সেন্টেজ অমখক্তং রিপোর্ট তৌই। ষ্টদি অমগী মতুংইন্না, সর্ভে তৌবা অঙাংশীংগী 53% দি মখোয়গী মপুন্সিদা সেক্সুএল এব্যুজ অমা নত্ত্রগা অমগী মওংদা হেক্তা থেংনৈ। অয়াম্বা থৌদোকশীংদদি, ওফেন্দর অদু ইমুংগী মীওই/ নক্নবা মরি-মতা নত্ত্রগা লোয়নরিবা মীওই অমা ওই। মহৌশানা অসিগুম্বা থৌদোকশীংসিদা ভিক্টিম ওইরিবা অঙাং অদুনা ওফেন্সশিং অসি রিপোর্ট তৌদে। সেক্সুএল এব্যুজনা শোকহল্লবা অঙাং অদুগী মকোক্তা মপুন্সি চুপ্পগী ওইনা দাগ অমা থম্মী। সেক্সুএল্লি এব্যুজ তৌবীরবা অঙাং অমনা কোগনিতিভ ইম্পায়রমেন্ত, ভাইওলেন্ট অমসুং দিপ্রেসন অমসুং এঞ্জাইটি য়াউনা রিস্ক বিহেবিয়রনচিংবা শাথীবা ফলশীং থেংনৈ। ইকাইবা ফাউবা অমসুং মরাল লৈবা ফাউবা অমসুং মী অমগা লৈনবা মরি অমসুং মশানা মশাবু হন্থনা খঞ্জবনচিংবা অসি সেক্সুএল্লি এব্যুজ তৌবীরবা অঙাংশীংদা ফংবা ফলশীংনি।
অঙাংশীংগীদমক্তা POCSO ই-বোক্স
প্রোতেক্সন ওফ চিলদ্রেন ফ্রোম সেক্সুএল ওফেন্সেস (POCSO) ই-বোক্স অসি অঙাংশীংগী সেক্সুএল এব্যুজ রিপোর্ট তৌনবা ওনলাইন কমপ্লেন্ট বোক্স অমনি। মসি অঙাংশীংনা অসিগুম্বা ক্রাইমশীং অসি কমিসন্দা হকথেংননা রিপোর্ট তৌবদা মতেং পাংনবগীদমক নেসনেল কমিসন ফোর প্রোতেক্সন ওফ চাইল্ড রাইটস (NCPCR)কী খোংথাং অমনি। ওনলাইন কমপ্লেন্ট মেনেজমেন্ট সিষ্টেম অসিনা কোম্না রিপোর্ট তৌবা অমসুং ওফেন্দরশীংবু POCSO এক্ট, 2012গী মখাদা মতম চানা এক্সন লৌবা ঙমহল্লি। ই-বোক্স অসি শিজিন্নবদা য়াম্না লাই অমসুং কমপ্লেন্ত অদুগী অরোন-অথুপ অদু ঙাক্তুনা থম্বদা মতেং পাংগনি।
মসি করম তৌনা থবক তৌবগে?
- POSCO ই-বোক্স এক্সেস তৌনবা, মফমসিদা ক্লিক তৌবীয়ু। লিঙ্ক অসি নেসনেল কমিসন ফোর প্রোতেক্সন ওফ চাইল্ড রাইটস (NCPCR) ৱেবসাইট কী হোমপেজদসু ময়েক শেংনা উৎলি (মখাদা উৎলিবসিগুম্না) অমসুং মসিদা য়ুজর অমনা শুপ্নগী POSCO ই-বোক্স হায়না মমিং থারিবা বটন অমদা নম্বা মথৌ তাই।
ষ্টেপ-1
মসিনা এনিমেসন মুভি অমা য়াউবা ৱিন্দো অমগা লোয়নবা পেজ অমদা নেভিগেত তৌগনি। এনিমেসন মুভি অদুনা অঙাং অদুবু মঙোন্দা থোকখ্রিবশীংদু মহাক্কী মরাল নত্তে অমসুং মহাক্না মরাল লৈজরে হায়না খনগদবা নত্তে হায়বগী থাজবা পীগনি অমসুং NCPCR অসি মহাকপু মতেং পাংবীগদবা মরুপ অমনি হায়না খংহনগনি।
ষ্টেপ -2
য়ুজর অদুনা পেজদা লৈরিবা তেঞ্জৈ অদু নম্লবা মতুংদা, মদুনা মহাকপু য়ামদ্রবদা পিকচর ওপশন অমা (হারাসমেন্ট অদুগী কেটেগোরি তাকপা) খলহনগদবা অতোপ্পা পেজ অমদা নেভিগেট তৌগনি।
ষ্টেপ-3
ফোর্ম অদু মোবাইল নম্বর, ই-মেইল অমসুং হারাসমেন্ট অদুগী মওং-মতৌনচিংবা অকুপ্পা মরোলশীংনা মেনশিল্লু অমসুং ‘সবমিট’ বটন অদু নম্মু। অদুদগী কমপ্লেন্ট অদু রেজিষ্টর তৌরে অমসুং য়ুনিক ওইবা ওতো-জেনেরেট তৌবা কমপ্লেন্ট নম্বর অমা উৎলকই।
POCSO এক্টকী মতাংদা
অঙাংশীংগী মায়োক্তা অসিগুম্বা ওফেন্সশীংসি চত্থরিবশীগি য়েংদুনা, গবর্নমেন্টনা POCSO এক্ট, 20012 অসি, অঙাংশীংনা নুঙাইগদবা মওংগী রিপোর্টিং, ইভিদেন্সকী রেকোর্দিং, ইনভেষ্টিগেসন অমসুং স্পেসিএল কোর্তশীংগী খুত্থাংদা ওফেন্সশীং খোংজেল য়াংনা ত্রাইএল চত্থহন্দুনা, জুদিসিএল প্রোসেসকী থাক খুদিংমক্তা অঙাংদুগী ইন্তরেষ্ট ঙাক্তুনা, মখোয়বু সেক্সুএল এসোল্ট, সেক্সুএল হারাসমেন্ট অমসুং পোর্নোগ্রাফিগী ওফেন্সশীংদগী ঙাকথোক্নবা চৎনহনখিবনি। POCSO এক্টকী মখাদা চহি 18 শুদ্রিবা মীওই অমহেক্তবু অঙাং অমগুম্না মশক খংগনি।


text:
NPS স্বাভালম্বন
তোপিক অসিদা NPS স্বাভালম্বনগা মরি লৈনবা ইনফোর্মেসন য়াউরি।
ইলিজিবিলিটি
স্কিম অসি অনওর্গানাইজ সেক্টরদা লৈবা ভারতকী নাগরিক পুম্নমক্তা (চহি কাংলুপ 18দগী 60 ফাউবদা লৈবা) এপ্লিকেবল ওইগনি। মীওই অমনা সেন্ট্রেল নত্ত্রগা ষ্টেট গবর্নমেন্ট, নত্ত্রগা ওটোনোমস বোদি/ এমপ্লোয়র এসিষ্টেদ রিটায়ারমেন্ট বেনিফিট স্কিম লৈবা সেন্ট্রেল নত্ত্রগা ষ্টেট গবর্নমেন্টকী পব্লিক সেক্টর অন্দরটেকিংদা রিগুলর ওইবা থবক তৌদ্রবদি, অমসুং মখাদা পীরিবা আইনশীং অসিদগী অমহেক্তগী মখাদা লৈবা সোসিএল সেক্যুরিটি স্কিম অমহেক্তনা কোনশিন্দ্রবদি মীওই অদুবু অনওর্গাইনাইজ সেক্টরদা লৈবা মীওই অমনি হায়না খংনগনি:
- ইমপ্লোয়িজ প্রোভিদেন্ট ফন্দ এন্ড মিসেলানস প্রোভিজনস এক্ট, 1952
- দি কোল মাইনস প্রোভিদেন্ট ফন্দ এন্ড মিসেলানস প্রোভিজনস এক্ট, 1948
- দি সিমেনস প্রোভিদেন্ট ফন্দ এক্ট, 1966
- দি আসাম টি প্লান্টেসন্স প্রোভিদেন্ট ফন্দ এন্ড পেন্সন ফন্দ স্কিম এক্ট 1955
- দি জম্মু এন্ড কশমির ইমপ্লোয়িস প্রোভিদেন্ট ফন্দ এক্ট, 1961
স্কিম অসি, করিগুম্বা সেন্ত্রেল গবর্নমেন্টকী কন্ত্রিব্যুসন অদু NPSতা চহিদা, টায়র I অমসুং II অনিমক পুন্না পাবদা মিনিমম ওইনা লুপা 1,000 অমসুং মেক্সিমম ওইনা লুপা 12,000 কন্ত্রিব্যুসন তৌরিবা মীওইখক্তদুদা ফংবা ওইরবা, অমসুং করিগুম্বা মীওই অদুনা তায়র I NPS একাউন্টতা চহিগী ওইনা লুপা 1000গী মিনিমম কন্ত্রিব্যুসন অমা পীরবদি, অনওর্গানাইজ সেক্টরদা লৈবা মীওই পুম্নমক্তা এপ্লিকেবল ওইগনি।
এনরোলমেন্ট
- NPS-স্বাভালম্বন একাউন্ট অমা হাংদোকপা পাম্বা চহি কাংলুপ 18দগী 60 ফাউবগী মনুংদা লৈবা ইলিজিবল* ওইরবা মীওইশীংনা NPS-স্বাভালম্বন ফোর্ম অমা মেন্সিনবা য়াই। (ফোর্মগীদমক্তা লিঙ্ক তৌবা)
- KYCগী ওইনা লৌশিনবা য়াবা দোক্যুমেন্টশীং
- রেজিষ্ট্রেসনগী মতমদা দিপোজিট তৌগদবা অহৌবগী মিনিমম ওইবা কন্ত্রিব্যুসন অসি লুপা 100/-খক ওইগনি।
- নহাক্কী মেনশিল্লবা ফোর্ম অদু মরি লৈনবা দোক্যুমেন্টশীংগা লোয়ননা এগ্রেগেটরদা সবমিট তৌ।
- নহাক্কী খ্বাইদগী অনকপা এগ্রেগেটর থীনবগীদমক
নত্ত্রগা
- ইন্দিভিজুএলশীংনা টোল ফ্রি কোল সেন্টর নম্বর 1800-110-708দসু কোল তৌবা য়াই নত্ত্রগা 56677দা “NPS” ইরগা SMS থারবসু য়াগনি (চার্জ লৌগনি)।
কন্ত্রিব্যুসন
- NPS স্বাভালম্বন অসিনা সমাজদা লৈবা শোত্থরবা মীওই কাংলুপশীংদা মীৎয়েং থম্বা মরম্না, PFRDAনা প্রেস্ক্রাইব তৌবা অমসুং মতম মতমগী মতুংইন্না শেমদোকপা নিয়ম মতুংইন্না একাউন্ট খুদিংগী ইনভেষ্টমেন্টকী মিনিমম অমসুং মেক্সিমম লিমিটশীং লৈগনি।
- PFRDAনা তোঙানবা লিমিট অমা লেপত্রিফাউবদি, RBIনা জুলাই 1, 2001দা থোকপা মাষ্টর সর্ক্যুলর নম্বর RBI/2008-09/72গী মতুংইন্না পীরিবা মেক্সিমম ওইবা ইনভেষ্টমেন্ট লিমিট অসি NPS স্বাভালম্বনগী মখাদা হাংবা NPS একাউন্ট খুদিংমক্তা এপ্লিকেবল ওইগনি।
- স্বাভালম্বন বেনিফিটকীদমক ইলিজিবল ওইনবগীদমক সবস্ক্রাইবর অমনা অপিবা লিমিট, হায়বদি চহি অমদা লুপা 1000দগী 12000 ফাউবগী মনুংদা মহাক্কী NPS একাউন্টতা কন্ত্রিব্যুট তৌবা তাই।
- সবস্ক্রাইবর অদু, করিগুম্বা মহাক্কী কন্ত্রিব্যুসন অদু অপীবা লিমিট অদুগী মনুংদা ওইদ্রবদি লুপা 1000/- গী স্বাভালম্বন বেনিফিটকীদমক ইলিজিবল ওইরোই।
ইনভেষ্টমেন্ট চোইসশীং(Investment Choices)
ইনভেষ্টমেন্ট ক্লাস অমা হায়বসি PFRDAনা তাকপা য়াই। ইনভেষ্টমেন্ট চোইস অসি অকক্নবা এগ্রেগেটর অমগী মখাদা লৈবা সবস্ক্রাইবর পুম্নমক্তা য়ুনিফোর্ম ওইনা লৈগনি।
PFRDAনা, মতম মতমগী ওইনা, NPS স্বাভালম্বনগী মখাদা ফন্দশীং মেনেজ তৌনবগী দায়ত্ব পীগদবা পেন্সন ফন্দ মেনেজর (শীং) খংহনবা য়াই।
PFRDA না, মহাক্কী শক্তিগী মখাদা অমসুং সবস্ক্রাইবরশীংগী ইন্টরেষ্টতা, মাংজৌননা লেপ্লবা ইনভেষ্টমেন্টকী এসেট ক্লাসশীংগী সেট অমা, এগ্রেগেটরশীংনা অপাম্বা অমা খনবা য়ানবা, তাকপা য়াই নত্ত্রগা মদু এগ্রেগেটরশীংদা মখোয় মশাগী ওইবা মওংদা পুন্সিন্ননবা পীবা য়াই।
হৌজিক্কী ওইনদি, সেন্ট্রেল গবর্নমেন্টনা মসিগী কর্মচারিগীদমক, মতম মতমগী মতুংইন্না প্রেস্ক্রাইব তৌরবা ইনভেষ্টমেন্ট পেটর্ন য়াউবা স্কিম অদু NPS স্বাভালম্বনগী ওইনসু ফংগনি।
এগ্রেগেটরনা মখোয়গী সবস্ক্রাইবরশীংগী মায়কৈদগী কোর্পস লোয়নমক ইনভেষ্ট তৌবা য়াবা সিঙ্গল PFMশীংগী মরক্তগী অমা খনবা য়াই। সিঙ্গল PFMশীং অদু মখাদা পীরি।
- ICICI প্রুদেন্সিএল পেন্সন ফন্দস মেনেজমেন্ট কম্পনি লিমিটেদ
- DSP ব্লেক রোক পেন্সন ফন্দ মেনেজরস প্রাইভেট লিমিটেদ
- কোটাক মহিন্দ্র পেন্সন ফন্দ লিমিটেদ
- রিলাইএন্স কেপিটেল পেন্সন ফন্দ লিমিটেদ
- HDFC পেন্সন মেনেজমেন্ট কম্পনি লিমিটেদ
- SBI পেন্সন ফন্দস প্রাইভেট লিমিটেদ
- UTI রিটায়ারমেন্ট সোল্যুসনস লিমিটেদ
- LIC পেন্সন ফন্দ লিমিটেদ
- LIC পেন্সন ফন্দ লিমিটেদ
- SBI পেন্সন ফন্দস প্রাইভেট লিমিটেদ
- UTI রিটায়ারমেন্ট সোল্যুসনস লিমিটেদ
সেন্ত্রেল গবর্ণমেন্ট স্কিমনা সরকারগী ইমপ্লোয়িশীংদা পীবগুম্না, এগ্রেগেটরশীংনা কন্ত্রিব্যুসনশীং অদু PFM অহুম্মক্কী খুত্থাংদা ইনভেষ্ট তৌনবা খনবা য়াই। স্কিম অসিগী এলোকেসন রেসিও অসি মতম মতমগী ওইনা PFRDA না রিভিয়ু তৌই। স্কিম অসিদা এলোকেসন অসি মখাদা পীরিবা ফন্দ মেনেজরশীং অসিদা শেম্মী:
- LIC পেন্সন ফন্দ লিমিটেদ
- SBI পেন্সন ফন্দস প্রাইভেট লিমিটেদ
- UTI রিটায়ারমেন্ট সোল্যুসনস লিমিটেদ
ৱিদ্রোৱেল/ এক্সিট
স্বাভালম্বন স্কিমদগী তোকপা অসি NPSকী টায়র-I একাউন্টদগী অয়াবা পীদুনা তোকপা অদুগা হায়বদি, পেন্সন ৱেলথকী মিনিমম ওইবা চহিগী 40%গা লোয়ননা চহি 60 শুদ্রিঙৈ মমাংদা তোকপা অমসুং চহি 60 শুদ্রিঙৈ মমাংদা পেন্সন ৱেলথকী মিনিমম ওইবা চহিগী 80% অদুগা লোয়ননা তোকপগী অয়াবা পীবদুগা চপ মান্নবা টর্ম অমসুং কন্দিসনশীংদা ওইগনি। অদুম ওইনমক, তোকপা অদু চহিগী ওইনা পাগদবা পেন্সন ৱেলথ অদুনা থা অমদা য়ামদ্রবদা লুপা 1,000দি পুথোক্নবগী মতিক চাবা শেনফম লৈরবা মতমদতা ওইগদবনি। করিগুম্বা চহিগী ওইনা পাবা পেন্সন ৱেলথ অদুনা থা অমদা লুপা 1,000 পুথোকপা ঙমদ্রবদি, পেন্সনগী শেনফম অদু থা অমদা লুপা 1,000 ওইহন্নবগীদমক চহিগী ওইনা পাগদবা পেন্সন ৱেলথ অদুগী পর্সেন্টেজ অদু হেনগৎহনগনি। করিগুম্বা মদুদা ওইবা ঙমদ্রবদি অপুনবা পেন্সন ৱেলথ অদু চহিগী ওইনা পাগনি। মিনিমম পেন্সন সিলিং অসি মতম মতমগী ওইনা লেপকনি।
*অদুম ওইনমক, তোকপা অদু চহিগী ওইনা পাগদবা পেন্সন ৱেলথ অদুনা থা অমদা য়ামদ্রবদা লুপা 1,000দি পুথোক্নবগী মতিক চাবা শেনফম লৈরবা মতমদতা ওইগদবনি। করিগুম্বা চহিগী ওইনা পাবা পেন্সন ৱেলথ অদুনা থা অমদা লুপা 1,000 পুথোকপা ঙমদ্রবদি, পেন্সনগী শেনফম অদু থা অমদা লুপা 1,000 ওইহন্নবগীদমক চহিগী ওইনা পাগদবা পেন্সন ৱেলথ অদুগী পর্সেন্টেজ অদু হেনগৎহনগনি। করিগুম্বা মদুদা ওইবা ঙমদ্রবদি অপুনবা পেন্সন ৱেলথ অদু চহিগী ওইনা পাগনি। মিনিমম পেন্সন সিলিং অসি মতম মতমগী ওইনা লেপকনি।
চার্জশীং
মখল-মখাগী চার্জশীং অমসুং মখোয়বু লৌখৎনবগী মওং অদু মখাদা পীরি অমসুং মতম মতমগী ওইনা PFRDAনা রিভাইস তৌবগী মখা পোনগনি।
সোর্স: পেন্সন ফন্দ রিগুলেটরি এন্ড দিভেলপমেন্ট ওথোরিটি
মরি লৈনবা রিসোর্সশীং